VUJADINOVIĆ: IZETBEGOVIĆ VUČE BiH U ŽIVO BLATO - Top Portal\nNaslovnica Vijesti BiH VUJADINOVIĆ: IZETBEGOVIĆ VUČE BiH U ŽIVO BLATO\nMOSTAR- Predsjednik Odbora Skupštine Srbije za dijasporu i Srbe u regionu Milimir Vujadinović izjavio je da predsjednik SDA Bakir Izetbegović politikama prošlosti “vuče BiH u močvaru i živo blato” i da bi zbog toga trebalo da se izvini BiH.\n“Svojim novim ispadom Bakir Izetbegović dokazuje da mu je jedino nestabilnost regiona i mržnja prema drugom i drugačijem, a pogotovo prema srpskom narodu, jedina nepromenjiva stvar u političkom delovanju”, rekao je Vujadinović reagujući na izjave Izetbegovuća o Kosovu i Republici Srpskoj.\nVujadinović je napomenuo da istupi Bakira Izetbegovića ne čude poznavaoce prilika, jer se zna da je riječ o nasljedniku politike njegovog oca Alije, zasnovane na principima islamskog fundamentalizma i ekstremizma i potrebi za potpunom eliminacijom svega što se u tu matricu ne uklapa.\nOn je istakao da je, bez obzira na Izetbegovićeve želje, Republika Srpska međunarodno pravno prihvaćena kategorija, a Kosovo i Metohija pokrajina u Srbiji i te činjenice će zahvaljujući srpskom predsjedniku svakog dana biti sve čvršće.\nVujadinović je naglasio da će Izetbegović morati da se suoči sa, za njega, teškom istinom da je Republika Srpska nastala političkim odlukama i borbom srpskog naroda, a svoju međunarodnu verifikaciju i priznanje doživjela u Dejtonskom mirovnom sporazumu čiji je garant i Srbija.\n“Niko i ništa tu činjenicu ne može promeniti, između ostalog, bez saglasnosti Srbije, a pogotovo ne Bakir Izetbegović. Treba napomenuti i da je takva Republika Srpska prihvaćena i od strane UN”, rekao je Vujadinović.\nOn je podsjetio da je za nastanak Republike Srpske plaćena visoka cijena, jer je srpski narod uz ogromna stradanja i zločine etnički očišćen sa polovine teritorije BiH gdje danas živi u minimalnom broju.\n“To je nažalost najbrutalnije izraženo u Sarajevu, iz koga su politike njegovog oca Alije očistile stotine hiljada Srba”, naglasio je Vujadinović.\nOn je ocijenio da Izetbegoviću najviše smeta to što je predsjednik Srbije čvrsto fundirao kuću koja se ubrzano gradi i obnavlja, a ona se zove Srbija.\n“Bez obzira na sve, Srbija i njen predsednik uporno nude pomoć u Fundiranju kuće koja se zove BiH, a koja bi bila kuća i budućnost svih koji u njoj žive. Međutim, to je ono što otkriva nerad i nebrigu Bakira Izetbegovića i njemu sličnih, pa otuda i još jedan razlog za stalne napade na Srbiju, njenog predsednika i srpski narod uopšte”, poručuje Vujadinović.\nPrethodni članakELEKTROPRIVREDE SRPSKE I CRNE GORE O IZGRADNjI HE “SUTORINA”\nNaredni članakU NAREDNA DVA DANA PANEL O JAČANjU DJELOVANjA SRPSKIH STRANAKA U FBiH


Elektroprivreda BiH traži konsultanta: Posao vrijedan 2,9 miliona KM - Akta.ba\n11.10.2019. 10:34 / Izvor: Akta.ba\nElektroprivreda BiH kreće u realizaciju projekta izgradnje postrojenja za odsumporavanje dimnih gasova na bloku 7 u TE Kakanj. Tender za nabavku konsultantskih usluga za izgradnju postrojenja već je objavljen, a vrijednost radova bez PDV-a je 2.900.000,00 KM.\nOd budućeg konsultanta očekuje se tehnička ili profesionalna sposobnost, odnosno uspješno iskustvo u realizaciji najmanje jednog ugovora čiji su karakter i kompleksnost isti ili slični onima za predmetnu nabavku u zadnje tri godine.\nPodsjećamo, TE Kakanj je uključena u Nacionalni plan smanjenja emisija (NPSE) za Bosnu i Hercegovinu, koji je pripremljen prema smjernicama politike Sekretarijata Evropske zajednice za izradu Nacionalnog plana smanjenja emisija, objavljenog 19. decembra 2014. godine. NPSE se odnosi na smanjenje emisija sumpor-dioksida, azotnih oskida i čvrstih čestica iz velikih postrojenja za sagorijevanje.


сеп 21, 2020 – ATLAS 034\nSocijalisti na lokalu trenutno preživljavaju za njih najgori mogući scenario, naprednjaci ih „čiste“ iz javnih preduzeća i iz opština. U petak su izgubili rukovodstvo na šest mesta u Lebanu, nedavno su uskraćeni za funkciju u Leskovcu, ostali su bez pet škola u Surdulici, a u Nišu su bukvalno svedeni na političku marginu. Iz dana u dan SPS-u se broj funkcija u javnim firmama, kulturnim ustanovama i opštinskim vlastima rapidno smanjuje, pa su sve prilike da SNS na ovaj način šalje poruku Ivici Dačiću, šta ga čeka u novoj vladi. U…\nSekretarijat za urbanizam i građevinske poslove oglasio je danas javni uvid u Nacrt izmena i dopuna plana detaljne regulacije kompleksa autobuske i železnicke stanice u Bloku 42 na Novom Beogradu, za autobusku stanicu. Kako se navodi na sajtu Grada Beograda, javni uvid obaviće se od 21. septembra do 5. oktobra svakog radnog dana od devet do 18 casova, u zgradi Gradske uprave grada Beograda, u Ulici 27. marta 43-45. Nova autobuska stanica koja će se nalaziti na Novom Beogradu imaće 65 perona, a kompleks železnicke stanice ukupno sedam koloseka.…\nSrpski član Predsedništva BiH Milorad Dodik razgovarao je u Zagrebu predsednikom Hrvatske Zoranom Milanovićem. Kabinet hrvatskog predsednika je posle sastanka saopštio da Hrvatska „neće podržati inicijative u smeru jednostrane revizije Dejtonskog sporazuma koje bi ugrozile mir i stabilnost u BiH i jugoistočnoj Evropi“. Dodik i Milanović su razgovarali o situaciji u Bosni i Hercegovini i njenim evroatlantskim perspektivama, problemima u sprovođenju Dejtonskog sporazuma, kao i o položaju i pravima sva tri konstitutivna naroda, Hrvata, Srba i Bošnjaka, saopšteno je iz Kabineta predsednika Hrvatske. „Interes Republike Hrvatske je stabilna i funkcionalna…\nNOVI RUSKI LEK-Efikasnost novog Ruskog leka sto procentno leči koronu u teškim stanjima.-Atlas034.\nсеп 21, 2020 сеп 21, 2020 admin\nEfikasnost ruskog preparata za lečenje virusa korona „Areplivir“ (Favipiravir) je skoro stoprocentna, izjavio je predsedavajući saveta direktora farmaceutske kompanije „Promomed“ Petar Beli. „To je lek direktnog antivirusnog dejstva sa skoro apsolutnom efikasnošću. Čak se ljudi u teškim stanjima, odmah po uzimanju preparata, vraćaju u život“, istakao je Beli u intervjuu za televizijski kanal „Rusija 1“. On je dodao da tokom kliničkih ispitivanja leka nije bilo nijednog slučaja da pacijenti pređu u teži stadijum bolesti. Pored toga, rekao je da je „Areplivir“ efikasan u slučajima kada se pacijent nalazi na intenzivnoj…\nNacionalna služba za zapošljavanje Aranđelovac, javni pozivi i konkursi.-Atlas034.\nPoložaj turizma na opštini Aranđelovac.-Atlas034.\nIzvor: RTV Sunce Slika: Viva Travel\nIzvor: RTV Šumadija Slika: lokalnevesti.rs\nIzvor: RTV Sunce Slika: media.ps.rs


Odbojkašice Borca superiorno do BRONZE u Italiji - PressLider.rs\nOdbojkašice Borca superiorno do BRONZE u Italiji\n7. oktobra 2019. 31. oktobra 2019. Marina Trmčić\t0 Comments bronza, Italija, Odbojkašice Borca\nČačak – OK Borac je od 4. do 6.oktobra učestvovao na Međunarodnom turniru u Torinu među 12 ekipa u pionirskoj kategoriji.\nPored OK Borac koji je učestvovao sa 3 ekipe i ekipe Barselone, na turniru je učešće imalo i osam najboljih Italijanskih ekipa. Svaka ekipa je odigrala po 6 utakmica što je bilo veoma naporno, ali sa druge strane i veliko iskustvo za sve njih.\nPosle velike borbe i nesrećno izgubljenog polufinala naša najbolja ekipa je smogla snage kako fizičke tako i mentalne i posle velikog preokreta pobedila odličnu Italijansku ekipu se 2:1. Pred prepunim tribinama koje su bile uz nas napravljen je istorijski uspeh, jer vratiti se sa medaljom iz Italije koja je neprikosnovena u mlađim kategorijama u Evropi i svetu je fenomenalan rezultat.\nEkipa koja je osvojila 3. mesto u Italiji\n„Pored odličnog rezultata naša deca su dobila pohvale od svih prisutnih za ponašanje, borbu i način na koji su predstavljali Srbiju a Vanja Gobeljić je proglašena za najboljeg napadača na turniru. Trenutak kada je pred prepunim tribinama intonirana himna Srbije ostaće zauvek urezan u našim srcima, to se rečima ne može opisati“, ističu u OK „Borac“.\nKlub je izrazio svoju zahvalnost domaćinima, OK Involley, koji su bili fantastični sa nadom da se da će im se gostoprimstvo uzvratiti na turniru OK „Borac“ u Čačku.\n„Zahvalnost dugujemo i gradu Čačku, roditeljima i svima koji su pomogli da deci omogućimo ovo nezaboravno putovanje jer ona to svakako zaslužuju. OK Borac će se truditi da učestvuje na što više Međunarodnih turnira jer je to neprocenjivo iskustvo za sve, a prvi sledeći je početkom januara u Ljubljani iz koje smo se prošle godine vratili sa zlatom. Još jednom čestitke svim ekipama na odličnom turniru, a mi nastavljamo dalje, jer izazovi tek predstoje“, poručuju iz OK „Borac“.\n← Čačanski drugoligaš, novajlija sa reputacijom, poražen u Zrenjaninu


QOSHE - Nek’ nam je sa srećom - Aleksandar Stankov\nNek’ nam je sa srećom\n2019. godina u Srbiji će, prema brojnim analizama, biti godina važnih odluka. Sve je izvesnije da će istorijsko pitanje Kosova najverovatnije da se reši tokom ove godine.\nProtesti koji u Beogradu već nekoliko subota okupljaju na hiljade ljudi, moraće na neki način da dobiju svoj epilog. Predsednik Srbije i SNS Aleksandar Vučić nudi izbore, opozicija ne pristaje, a i što bi, jer jasno je kako se glasa i ko pobeđuje dok oko biračkih mesta kruže automobili bez tablica i momci u crnim jaknama.\nPlus, teško je setiti se bilo kakve debatne emisije na televizijama sa nacionalnom frekvencijom sa bilo kojim predstavnikom opozicije. Tu su i “režimski” izveštaji “režimskih” medija o protestu, pa je više nego jasno da u takvom stanju stvari izbori ne mogu da budu fer.\nBilo kako bilo, ukoliko dođe do........


Naslovna / Fudbal / Domaci fudbal / Stojković pred Spartaks: U našoj svlačionici vlada drugarstvo i raspoloženje!\n2018-07-10 11:17 > 11:17\nZvezda u sredu od 18 časova otvara novu sezonu utakmicom u Rigi.\nSrpski šampion počinje sezonu u okviru kvalifikacija za Ligu šampion.\n"Svi igrači se osećaju odlično, srećni smo što se vraćamo zvaničnim utakmicama. Imamo u ekipi nekoliko manjih problema sa povredama, ali siguran sam da ćemo izaći na teren u Rigi u najjačem sastavu. Maksimalno smo motivisani i spremni da se pokažemo u najboljem svetlu", rekao je Stojković.\nFudbaleri Zvezde igraju u sredu od 18 časova u Rigi protiv Spartaksa iz Jurmale.\n"Naš stručni štab fantastično analizira protivnike, imamo sastanke na kojima se upoznamo sa protivnikom do najsitnijih detalja i to nam mnogo znači. Znamo da je ekipa Spartaksa fizički dobro pripremljena, jer kod njih prvenstvo već traje, ali verujem u svoje saigrače, znam da smo kvalitetan kolektiv i da ćemo motivisano ući u utakmicu".\nCrvena zvezda ima 100% učinak na pripremama, 5/5.\n"To nam mnogo znači, posebno na psihološkom planu. Uvek je dobro kad se pobedjuje, dobre igre u pripremnom periodu daju dodatno samopouzdanje. Pokazali smo na delu koliko smo kvalitetno i predano radili i na Zlatiboru i u Austriji, tako da smo sada spremni za nove izazove".\nZvezda je u letnjem prelaznom roku dovela osmoricu novih fudbalera.\n"Biće potrebno malo vremena da se svi potpuno uklope u naš sistem igre i da ispune sve ono što trener traži, ali za sada im odlično ide. Radi se o izuzetno kvalitetnim igračima koji su se zaista lepo uklopili. U našoj svlačionici uvek vladaju drugarstvo i dobro raspoloženje".\nEL: Budućnost kreće sa "manekenima"\nTavamba rekao zbogom!\nMladi "Orao" na skeneru Stare dame\nPrethodna Ostojić za jači bedem


Bistrija voda za Paraćin pomoću zajma\nU postrojenje za vodosnabdevanje Paraćina biće uloženo 3,4 miliona evra. Za projekat milion donacije i 2,4 miliona kredita\nVoda u Paraćinu konačno bi mogla da poteče kroz nove cevi. Ova opština je jedna od četiri opštine koje su ušle u međudržavni program koji, između ostalog, podrazumeva i ulaganja u obnovu postrojenja za vodosnabdevanje. U tu svrhu za ovaj grad u srednjem Pomoravlju namenjeno je ukupno 3,4 miliona evra.\nPredsednik opštine Saša Paunović potpisao je poseban ugovor o sprovođenju programa vodosnabdevanja i kanalizacije u opštinama srednje veličine u Srbiji, čiji su još potpisnici nemačka KFW banka Frankfurt na Majni, Republika Srbija, odnosno ministri infrastrukture i finansija, te paraćinsko javno preduzeće JP “Vodovod”.\nOpštinsko veće je jednoglasno dalo saglasnost da Paraćin uđe u ovaj međudržavni program, za koji se pripremao više godina, a sada je konačno spremno sve za njegovu realizaciju. Na sastanku Već je rečeno da je Vlada dala saglasnost da Paraćin bude jedna od četiri opštine u kojima će se sprovoditi taj program, a potpisani ugovor je načelni sporazum kojim se uspostavlja saradnja.\nCeo ugovor predviđa investicije od 17 miliona evra namenjenih poboljšanju vodosnabdevanja u Srbiji, od čega se na Paraćin odnosi 3.450.000 evra. Od te svote, 1.035.000 evra je donacija, dok 2.415.000 evra - 70 odsto, predstavlja kreditna sredstva koja obezbeđuje ova nemačka banka sa vrlo povoljnom kamatom na 15 godina.\nOčekuje se da ove godine bude raspisan tender, a da sledeće počnu radovi. Investiraće se u zamenu glavnog cevovoda od izvorišta Sveta Petka, u rekonstrukciju mreže za vodosnabdevanje u gradu, izgradnju bunara i u ostale radove u vodosnabdevanju koji će tek biti precizno definisani.\nJedan od uslova da Paraćin uđe u ovaj program, po zahtevu KFW banke, bio je da cena vode bude ekonomska, što je i ispoštovano, tako da je i “Vodovod” spreman da prihvati svoj deo obaveza. Međutim, opština subvencioniše građanima već duže vreme račune za vodu koje bi oni, inače, teško mogli da plate, tako da se poskupljenje vode nije prevalilo preko leđa korisnika.\nZAMENA AZBESTNOG CEVOVODA\nNajbitnija za Paraćin biće zamena glavnog dovoda vode od izvorišta Sveta Petka u Izvoru do Paraćina - rezervoara na Karađorđevom brdu. U pitanju je azbestni cevovod dug 15,7 kilometara, sagrađen pre više od 40 godina. Kaptaža u Izvoru glavna je za vodosnabdevanje Paraćina i susedne Ćuprije, a zbog starosti, veliki su gubici vode i česti kvarovi.


Danas se oglasio i ministar Poljoprivrede, vodoprivrede i šumarstva Srednjobosanskog kantona, gospodin Senad Selimović, te izrazio žaljenje zbog sječe vrba na Plavoj vodi u Travniku, jednog od zaštitinih znakova tog grada, pri tom navodeći da su vrbe posječene nelegalno.\n“Ministarstvo poljoprivrede, vodoprivrede i šumarstva Srednjobosanskog kantona, nakon velikog broja upita građana i medijskih kuća, ovim putem obavještava javnost povodom aktuelne situacije u Travniku izazvane rušenjem stabala na području turističkog simbola grada Travnika – Plavoj vodi, da nije ni na koji način bilo uključeno ili konsultovano prikom provođenja gore navedenih aktivnosti”, stoji u saopštenju.\n“S tim u vezi, napominjemo da je dosadašnja praksa, ali i zakonska obaveza, uklanjanja bilo kakvih stabala sa privatnih i javnih površina na području Srednjobosanskog kantona podrazumjeva i traženje mišljenja Ministarstva koje ovaj put nije ni obaviješteno da će se raditi sječa stabala na izvorištu Plave vode, a da ne govorimo da je\nMinistarstvo dalo bilo kakavu saglasnost za ovaj čin. Zbog ove, nelegalne sječe, Ministarvo će poduzeti sve neophodne aktivnosti s ciljem razjašnjenja cijelog slučaja.”, kazao je resorni ministar, gospodin Senad Selimović.\nMinistra čudi ishitrenost ovog poteza, jer kako je potvrdio u saopštenju, Regionalni vodopad “Plava voda” dobio je Rješenje saglasnosti kojim se obavezuje da nizvodno od vodozahvatnih objekata obezbjedi stalni ekološko prihvatljiv protok u koritu Plave vode, neophodan za potrebe živih bića i očuvanje prirodne okoline, te očuvanje sadašnjeg turističkog značaja Plave vode. Imajući u vidu gore navedeni čin rušenja stabala, ovo predstavlja grubo kršenje Rješenja o vodnoj saglasnosti, te zahtjeva njegovu ponovnu reviziju.\n“Imajući u vidu kakva je simbolika izvorišta Plave vode kao nemjerljivog kulturno – historijskog obilježja Travnika sa velikim žaljenjem se pridružujemo ogromnom broju građana Općine Travnik, turista, kao i zaljubljenika u prirodu i zaštitu čovjekove sredine, koji su, najblaže rečeno, razočarani ovim činom, te ocjenjujemo da izvorište Plave vode, bez stabala koja su posjećena, više ne predstavlja onaj isti prepoznatljivi simbol Travnika.” poručuje ministar Selimović.


Devetoro se rodi, petnaestoro umre\nIzvor: Tanjug,Lokalne novine | Obrenovac, 09.04.2017.\nU Srbiji se na 1.000 građana rodi devet beba, ali umre 15 ljudi i taj odnos novorođenih i umrlih veoma je zabrinjavajući, izjavila je ministarka ua populacionu politiku Slavica Đukić Dejanović\n"To za sobom vuče dve posledice - jedna je da imamo depopulaciona područja gde se ne rađaju bebe, ili se vrlo retko rađaju, a sa druge strane, mi smo veoma staro stanovništvo i prosek starosti u Srbiji je 42,7 godina", rekla je Đukić Dejanović za Tanjug.\nĐukić Dejanović odgovara - pronatalitetnim merama, i to pre svega u populaciji zaposlenih:\n"Njihov status, usklađenost radnog vremena i roditeljskih obaveza, mora biti na višem nivou, da ne kažemo da poslodavci moraju imati mnogo više senzibiliteta za svoje uposlene mlade i buduće roditelje", rekla je Đukić Dejanović.\nKada se dobiju ti rezultati, kaže Đukić Dejanović, analiziraće ih Republički zavod za statistiku i to će značiti podsticaj da se "možda razmišlja i o normativnim izmenama, izmenama zakona".\n"Već smo dobili prvi izveštaj o tome da, uz promociju javnog zdravlja, seksualno obrazovanje i znanje o reproduktivnom zdravlju, počinju da se realizuju kroz određena predavanja u 23 sredine u našoj zemlji, što je jako dobar početak i naravno, samo prvi korak", rekla je ministarka.\n"Dakle fokus je na mladim ženama, mladim Romkinjama i ženama koje imaju zdravstvene probleme, jer su imale veći broj neželjenih trudnoća", rekla je Đukić- Dejanović.\n"Koristim priliku da pozovem sve opštine da uđu u pilot program, a sve opštine koje se već bave populacionom politikom, tako što su odredili ili osobu iz opštine, ili iz zdravstvenog saveta, da se bavi populacionim pitanjem ili imaju demografski savet, imaju pravo učešća", rekla je Đukić Dejanović.\nPodsetila je na veoma uspešnu medijsku kampanju za "bejbi bum" u Danskoj, sa sloganom "Učinite to za Dansku".\nTo je, kaže, dobar primer, pa ni poruka "Volite se za Srbiju" nije na odmet, uz podršku medija, naravno.\n"Uloga medija u kampanji u Danskoj bila je izvanredna. Znate, u Danskoj su analizirane najgledanije serije i za sve one televizijske serije o srećnim porodicama sa jednim ili dvoje dece promenjen je scenario tako da to budu porodice sa troje, četvoro dece. Tako da, pozivam medije da nam pomognu u svemu tome, da se volimo, da se mladi vole za Srbiju", zaključila je ministarka.


Novalić se pohvalio: Dok drugi kritikuju, mi radimo. Mi stvaramo suficit, Vlada RS deficit | Visokoin.com\nPremijer Federacije BiH Fadil Novalić pohvalio se na svom Facebook profilu rezultatima Vlade koje vodi.\n“Ekonomske mjere koje je Vlada FBiH uvela na početku pandemije rezultirale su suficitom budžeta. Sa druge strane, mjere koje je uveo entitet RS, ostvarile su deficit”, kaže Novalić.\nIstiče kako ne može zaboraviti izvještaje pojedinih medija koji su hvalili poteze Vlade RS, a ne njegove.\n“Ne mogu da se ne prisjetim hvalospjeva određenih medija o vladi entiteta RS i kritika na moj račun i račun Vlade FBiH. Ali brojevi ne lažu. S&P je sačinio izvještaj Centralne banke o budžetskom deficitu manjeg bosanskohercegovačkog entiteta, prema kojem taj deficit iznosi 600.000.000KM.\nZa razliku od entiteta RS, FBiH već 2 godine bilježi suficit. To ne spriječava neke medije da Vladu FBiH predstavljaju nesposobnom i nekompetentnom dok vlast manjeg BH entiteta nazivaju uspješnom”, naveo je premijer FBiH i na kraju zaključio:\n“Dok drugi kritikuju, mi radimo”.


Prilika za još jedno odlaganje otplate kreditnih rata – u avgustu i septembru - KruševacGrad\nKorisnici kredita i drugih oblika zaduživanja kod poslovnih banaka dobili su još jednu priliku da dodatno odlože svoje obaveze po osnovu kredita, kreditnih proizvoda i lizinga za period od 1. avgusta do 30. septembra. Takođe im je omogućen i zastoj u otplati obaveza koje su dospele u julu ove godine, a nisu ih izmirili\nOdluku o novom moratorijumu na otplatu kreditnih zaduženja donela je Narodna banka Srbije. U obrazloženju odluke navodi se da je, s obzirom na to da vanredna zdravstvena situacija i dalje traje, građanima i privredi pružena mogućnost dodatnog predaha u otplati obaveza, te da se time “ispunjava i zakonom definisani cilj očuvanja stabilnosti finansijskog sistema“.\nMoratorijum se primenjuje na obaveze po osnovu kredita i kreditnih proizvoda banke (poput minusa i kreditnih kartica), kao i drugih proizvoda banke koji su povezani sa kreditima ili bankarskim garancijama, ali se ne primenjuje na obaveze za usluge platnog prometa (provizija za izvršenje transakcija, naknada za održavanje računa) ili investicione usluge (brokersko-dilerski poslovi, usluge u vezi sa sefovima).\nPoslovne banke su dužne da fizičkim licima, poljoprivrednicima, preduzetnicima i privrednim društvima do 31. jula ponude zastoj u otplati obaveza. Obaveštenje o ponudi, banke moraju da objave na svojoj internet stranici, sa informacijama o početku primene i periodu trajanja moratorijuma, obračunu kamate, načinu otplate obaveza po prestanku moratorijuma, mogućim alternativnim načinima otplate obaveza, kao i reprezentativnim primerom iznosa obaveze pre i nakon prestanka moratorijuma.\nUkoliko u roku od deset dana od dana objavljivanja obaveštenja o ponudi, tu ponudu ne odbijete, smatraće se da ste je prihvatili. Ukoliko ne želite da koristite moratorijum, možete da ponudu odbijete elektronskim putem, putem redovne pošte, telefonom ili u poslovnim prostorijama banke, u roku od deset dana od dana objavljivanja obaveštenja o ponudi.\nTakođe, možete i da odustanete od primene moratorijuma tokom njegovog trajanja – ili tako što ćete uputiti zahtev banci, ili uplatom celog iznosa dospele, a neizmirene obaveze.\nPo prestanku moratorijuma, banka će obračunatu redovnu kamatu ravnomerno rasporediti na period otplate (bez pripisivanja glavnici duga), pri čemu se period otplate produžava za period trajanja moratorijuma.\nTokom trajanja moratorijuma na obaveze po osnovu kreditnih kartica i dozvoljenog prekoračenja po tekućem računu, banka obračunava redovnu (ugovorenu) kamatu na iskorišćeni iznos, dok se važenje dozvoljenog prekoračenja po računu, odnosno kreditne kartice produžava se za period trajanja moratorijuma.\nPrilika z odlaganje\n16.08.2021 0 150\n13.04.2020 0 423\n27.03.2020 0 133\n12.05.2017 0 381\n05.07.2016 0 334\n02.04.2016 0 168\n22. septembra 2021., 03:58


Minsk: Sankcije EU neće ostati bez odgovora - Sputnjik Srbija\n03:32 15 Jun 2021\nMinsk: Sankcije EU neće ostati bez odgovora\n16:30 06.11.2020 (osveženo 17:14 06.11.2020) Preuzmite kraći link\nIzbori i protesti u Belorusiji (642)\nSankcije koje je Evropska unija uvela protiv predsednika Belorusije Aleksandra Lukašenka i još 14 beloruskih zvaničnika neće ostati bez odgovora, poručuju u Minsku.\nBelorusko Ministarstvo spoljnih poslova proučava nove sankcije EU protiv Minska i odgovor će uslediti uskoro, izjavio je portparol Ministarstva Anatolij Glaz.\nEvropska unija uvela je sankcije protiv beloruskog predsednika Aleksandra Lukašenka i proširila crni spisak lica protiv kojih su uvedene sankcione mere u vezi sa predsedničkim izborima u toj zemlji.\nPored Lukašenka u sakcioni spisak uvršteno je još 14 beloruskih zvaničnika.\nSankcije predviđaju zamrzavanje sredstava i zabranu putovanja na teritoriju zemalja-članica Unije.\nPodsetimo, predsednički izbori u Belorusiji održani su 9. avgusta. Centralna izborna komisija saopštila je da je na izborima pobedio Aleksandar Lukašenko. Beloruska opozicija ne priznaje te rezultate i smatra da je pobednica Svetlana Tihanovska. Ni Brisel ne smatra Lukašenka za legitimnog predsednika. Od 9. avgusta u Belorusiji traju protesti protiv izbornih rezultata.\nodgovor, sankcije, Belorusija


Srbija: Stopa rasta u prvoj polovini godine 7,5 odsto - 30.07.2021, Sputnik Srbija\nSrbija: Stopa rasta u prvoj polovini godine 7,5 odsto\nPredsednik Aleksadnar Vučić saopštio je da je stopa rasta u prvih šest meseci ove godine 7,5 odsto. 30.07.2021, Sputnik Srbija\nOn je čestitao svim građanima Srbije, dodajući da posle loše, ali mnogo bolje godine u odnosu na sve ostale zemlje Evrope, Srbija ove godine nastavlja da raste najbržim i najsnažnijim mogućim tempom.Vučić je istakao da to znači da će projekcije za stopu rasta ove godine biti svakako ispunjene, i to ne od šest, već i od 6,5 odsto, a moguće i sedam odsto do kraja godine."To znači više plate, penzije, mnogo novih radnih mesta, znači da se Srbija velikom brzinom približava najrazvijenijim zemljama Evrope. Hvala vam na svemu, na svoj podršci", poručio je Vučić u video snimku objavljenom na Instagramu.\nekonomija, aleksandar vučić, srbija\nPredsednik Aleksadnar Vučić saopštio je da je stopa rasta u prvih šest meseci ove godine 7,5 odsto.\n"Stopa rasta u prvom polugodištu 2021. godine je 7,5 odsto, jer je prva, zvanična fleš procena za drugi kvartal 13,4 odsto rasta", rekao je Vučić.\nOn je čestitao svim građanima Srbije, dodajući da posle loše, ali mnogo bolje godine u odnosu na sve ostale zemlje Evrope, Srbija ove godine nastavlja da raste najbržim i najsnažnijim mogućim tempom.\nVučić je istakao da to znači da će projekcije za stopu rasta ove godine biti svakako ispunjene, i to ne od šest, već i od 6,5 odsto, a moguće i sedam odsto do kraja godine.\n"To znači više plate, penzije, mnogo novih radnih mesta, znači da se Srbija velikom brzinom približava najrazvijenijim zemljama Evrope. Hvala vam na svemu, na svoj podršci", poručio je Vučić u video snimku objavljenom na Instagramu.


Susret Komšića sa ambasadorom Srbije u Bosni i Hercegovini\n/ Plus / Politika / Susret Komšića sa ambasadorom Srbije u Bosni i Hercegovini\nN104.12.2018. u 15:55\nŽeljko Komšić, član Predsjedništva Bosne i Hercegovine iz reda hrvatskog naroda, se sa sastao sa Aleksandrom Đorđevićem, ambasadorom Srbije. Komšić i Đorđević su razgovarali i o nerješenim pitanjima u odnosima između dvije države, saopšteno je iz kabineta Komšića.\nRazgovarano je o načinima uspostavljanja još bolje i kvalitetnije saradnje BiH i Srbije, na principima iskrenog i prijateljskog dijaloga. Istо tako, razgovarano je o otvorenim pitanjima koja postoje između BiH i Srbije, kao što je neriješeno pitanje granice i korištenja hidropotencijala, što se također treba rješavati iskrenim dijalogom, uz podršku stručnjaka za ovu oblast.\nTom prilikom, član Predsjedništva BiH Željko Komšić posebno je istakao da razumije teškoće u postizanju dogovora na relaciji Beograd-Priština, ali da postizanje konačnog dogovora ni na koji način ne može uticati na Bosnu i Hercegovinu.\nRazgovarano je i o tome da trgovinska razmijena treba biti ojačana, u korist obje zemlje, u čemu ekonomija treba imati važno mjesto u međudržavnoj saradnji.


Uvođenje informacionog sistema potpuno je automatizovalo radne procese u Okružnom sudu u Beogradu\nStudija slučaja kreiranja e-justice rešenja\nPoslato: 22. januar 2007.\nOkružni sud u Beogradu je jedna od najvećih pravosudnih ustanova u zemlji. Zajedno sa odeljenjem za borbu protiv organizovanog kriminala i većem za ratne zločine, on čini jedan od stubova pravosuđa u Srbiji. Veliki broj predmeta i klijenata je prevazišao mogućnosti prethodnog informacionog sistema i zato je pristupljeno izradi potpuno novog, baziranog na Microsoftovim tehnologijama.\nMEGA - Okruzni sud.doc\nGrad i zemlja: Beograd, Srbija\nPrivredna grana: Pravosuđe\nOkružni sud u Beogradu je sa 700 zaposlenih jedna od najvećih pravosudnih ustanova u zemlji. Rad Suda obuhvata 16 opština, 9 opštinskih sudova i oko 1.200.000 stanovnika.\nUčesnici projekta definisali su projektni plan razvoja i implementacije rešenja koje bi omogućilo automatizaciju radnih procesa, centralizovano arhiviranje dokumenata, njihovo jednostavno upravljanje i kategorizaciju.\nRazvijen u saradnji sa ljudima iz IT odeljenja Okružnog suda, sistem je u potpunosti baziran na Microsoftovim rešenjima koja se smatraju najnaprednijima za ovaj tip informacionih sistema.\nAutomatizacija poslovnih operacija\nCentralizovano arhiviranje dokumenata\nLako upravljanje i kategorizacija dokumenata\nMoćan sistem kreiranja izveštaja\nElektronsko zavođenje predmeta\nElektronsko praćenje podataka u vezi sa okrivljenima i njihovim krivičnim delima\nLako nadgledanje postupanja po određenom predmetu\nKreiranje elektronskih kopija dokumenata u odgovarajućim formatima\nNadzor i osvežavanje rasporeda saslušanja i ročišta\nMonitoring poseta pritvorenicima\nOkružni sud u Beogradu, sa oko 700 zaposlenih (od kojih je 120 sudija i oko 70 sudijskih pomoćnika), po području koje pokriva i broju stanovnika na tom području predstavlja jednu od najvećih pravosudnih ustanova u zemlji. Rad Suda obuhvata 16 opština, 9 opštinskih sudova i oko 1.200.000 stanovnika.\nPri Okružnom sudu u Beogradu formirana su dve posebne organizacione jedinice - Posebno odeljenje za borbu protiv organizovanog kriminala i Veće za ratne zločine. Ova dva entiteta nalaze se u savremeno opremljenoj zgradi nekadašnjeg Vojnog suda u Ustaničkoj ulici.\nKorišćenje informacionog sistema u svakodnevnom radu suda umnogome je doprinelo poboljšanju kvaliteta rada i povećanju njegove efikasnosti.\npredsednik Okružnog suda u Beogradu\nKao deo pomoći pravosuđu Srbije, nemačka Fondacija za međunarodnu pravnu saradnju (Deutsche Stiftung für Internationale Rechtliche Zusammenarbeit - IRZ), sačinila je kompletan projekat izgradnje informacionog sistema Okružnog suda u Beogradu. Zadatak izrade specijalizovanog softvera za navedeni sistem poveren je Microsoftovom partneru, kompaniji Mega Computer Engineering.\nJedan od ključnih operativnih problema u ovoj pravosudnoj ustanovi bio je nizak nivo automatizacije poslovnih procesa. U nameri da se ovakva situacija prevaziđe, bilo je potrebno razviti i implementirati IT rešenje koje bi omogućilo automatizaciju čuvanja fajlova, integraciju sistema za upravljanje predmetima i dokumentima, kao i uključivanje svih zaposlenih u proces stvaranja e-justice rešenja u navedenim institucijama.\nPredstavnici IRZ-a, IT odeljenja Okružnog suda u Beogradu i kompanije Mega Computer Engineering definisali su projektni plan razvoja, implementacije i operacionalizacije rešenja koja bi omogućila automatizaciju radnih procesa, centralizovano arhiviranje dokumenata, njihovo jednostavno upravljanje i kategorizaciju. Informacioni sistem trebalo je osmisliti tako da bude u poziciji da svojim korisnicima obezbedi visokokvalitetne povratne informacije kroz snažnu funkcionalnost kreiranja izveštaja.\nPosebna pažnja data je činjenici da sistem barata dokumentima poverljive prirode, što je značilo da se mora obezbediti visok nivo zaštite podataka kojima korisnici pristupaju. Dva osnovna segmenta sistema - modul za upravljanje predmetima i modul za upravljanje dokumentima - morali su da budu u potpunosti integrisani, kako međusobno, tako i unutar čitavog sistema.\nKompanija Mega Computer Engineering, specijalizovana za razvoj integralnih e-government i e-justice sistema, projekat je izvela u Microsoft Solution Frameworku kao preporučenom metodološkom okviru za upravljanje projektima baziranim na Microsoftovim tehnologijama. Razvijen u saradnji sa ljudima iz IT odeljenja Okružnog suda, sistem je u potpunosti baziran na Microsoftovim rešenjima koja se smatraju najnaprednijima za ovaj tip informacionih sistema. Arhitektura rešenja je zasnovana na komponentama i aplikacijama koje se oslanjaju na njih i koje su implementirane u Microsoft .NET okruženju.\nUvođenje informacionog sistema obavljeno je u dve etape. Tokom trajanja prve etape, sistem je implementiran u izdvojenoj zgradi Okružnog suda u Ustaničkoj ulici, gde su smeštena posebna odeljenja za ratne zločine i borbu protiv organizovanog kriminala. Kako su oba ova odeljenja formirana 2003. godine, kada je izvršeno i temeljno renoviranje zgrade u kojoj su smeštena i njeno privođenje specifičnim potrebama i funkciji ovih odeljenja, u njoj nije zatečeno nikakvo prethodno informatičko rešenje.\nTokom druge etape implementacije, informacioni sistem uveden je u matičnoj zgradi Okružnog suda u Palati pravde. Proces je edukacijom zaposlenih u pisarnici započet decembra 2005. godine i trajao je oko mesec dana. Tokom tog vremenskog perioda, izvršena je migracija podataka sa starog informacionog rešenja Suda, baziranog na IBM IS/400 mainframe sistemu sa terminalima koji je uveden još 1991. godine i koji je tokom vremena eksploatacije postao usko grlo radnih procesa Suda, zbog svoje nemogućnosti da informatički podrži uvećan obim posla manifestovan kroz usložnjavanje materije predmeta u nadležnosti Suda i njihovog broja. Za vreme migracije, oba sistema - zastareli i novi koji je bio u izradi - radila su paralelno, čime se izbegnuta mogućnost da kontinuitet u radu Suda bude ometen čak i u najkraćem vremenu. Nakon januarskih praznika, zaposleni u Sudu su sledećeg radnog dana na svojim radnim stanicama zatekli isključivo novo rešenje, čime je proces tranzicije bio neosetno okončan.\nJedan od ključnih parametara uspeha uvođenja informacionog sistema bila je intenzivna komunikacija implementatora sa budućim korisnicima, čime je ostvarena optimalna razmena informacija bitnih za razumevanje poslovnih procesa u Sudu i njegovim organizacionim jedinicama. Prilagođavanje informatičkog rešenja korisnicima omogućilo je njegovo momentalno prihvatanje i brzo navikavanje na rad u njemu.\nRešenje je bazirano na Microsoft Windows Serveru 2000/2003, Microsoft Internet Information Services komponenti i Microsoft SQL Serveru 2000, što pravosuđe Srbije stavlja u svetski vrh po pitanju korišćenja savremenih tehnologija. U okviru postupanja posebnih odeljenja Okružnog suda u Beogradu za organizovani kriminal, odnosno za ratne zločine, instalirani su sistemi za prenos audio/video signala u realnom vremenu, odnosno interna televizija (CCTV) kojima pristupaju svi ovlašćeni korisnici informacionog sistema, a koji su takođe podržani Microsoftovom tehnologijom. U planu je da se sistem ove vrste postavi u zgradi Suda u Palati pravde i njegovo povezivanje sa onim lociranim u zgradi u Ustaničkoj, čime će se omogućiti daljinsko praćenje postupaka u sudnicama.\nSistem potpuno automatizuje radne procese u pomenutim organima. Neki od tih procesa su upravljanje predmetima, skladištenje podataka o okrivljenima i njihovim krivičnim delima, nadgledanje preduzetih radnji u vezi sa određenim predmetom, kreiranje elektronskih kopija svih dokumenata vezanih za jedan predmet u odgovarajućim formatima fajlova (DOC, PDF, AVI, JPG, MP3 i dr.). Funkcionalnosti nadgledanja i izmena u rasporedima saslušanja i pretresa, kontrole poseta pritvorenicima, snažan sistem za kreiranje izveštaja i mogućnost stvaranja elektronskih kopija dokumenata omogućavaju korisnicima da se u svom poslu oslanjaju isključivo na svoj računar.\nPrema rečima Siniše Važića, predsednika Okružnog suda u Beogradu, „korišćenje informacionog sistema u svakodnevnom radu suda umnogome je doprinelo poboljšanju kvaliteta rada i povećanju njegove efikasnosti. Prednosti centralizovanog arhiviranja podataka, elektronskog zavođenja predmeta i elektronskog praćenja podataka u vezi sa okrivljenima olakšavaju rad ne samo sudijama, već i strankama u postupku, ostalim zainteresovanim licima i predstavnicima medija koji na ovaj način lako dolaze do tačnih i potpunih informacija.“\nZa više informacija o kompaniji Mega Computer Engineering pozovite 011/2832 399 ili posetite Web lokaciju: www.mega.rs\nZa više informacija o Okružnom sudu u Beogradu pozovite 011/3601 400 ili posetite Web lokaciju: www.okruznisudbg.rs


Angela Merkel apeluje za rusku akciju\nNemačka kancelarka Angela Merkel i ruski predsednik Vladimir Putin na zajedničkoj konferenciji za štampu u Moskvi, 10. maj, 2015.\nNemačka kancelarka Angela Merkel je apelovala na Rusiju da izvrši veći pritisak na pro-ruske separatiste da poštuju prekid vatre u isotočnoj Ukrajini u cilju okončanja sukoba sa snagama Kijeva.\n"Na žalost danas nemamo prekid vatre", rekla je nemačka liderka nakon sastanka sa ruskim predsednikom Vladimirom Putinom. Ona je bila u Moskvi kako bi odala poštu ruskim vojnicima stradalim u Drugom svetskom ratu.\nNemačka kancelarka je bila jedini istaknuti evropski lider koji je u poseti Rusiji ovog vikenda u cilju obeležavaja 70 godišnjice pada nacističke Nemačke.\nKancelarka Merkel je rekla da je u Ukrajini bilo "puno kršenja (prekida vatre) od strane separatista." Ona je prošlogodišnju aneksiju Krima od strane Moskve nazvala "žestokim korakom nazad" u nemačko-ruskim odnosima i opisala to kao "kršenje baze zajedničkog reda i mira u Evropi."\nPutin je istakao da su snage Kijeva isto toliko krive za kršenje prekida vatre u istočnoj Ukrajini koliko i separatisti. Mejdutim, dodao je da je "uprkos problemima u istočnom delu zemlje Ukrajina mirnija".\nRuski lider je rekao da će Rusija "upotrebiti sav svoj uticaj" na separatiste u cilju okončanja sukoba, koji se sada traje već više od godinu dana i u kojem je stradalo preko 6.100 ljudi.


U prvih šest meseci 2017. beleži se porast broja oglasa za zapošljavanje od skoro 8 % u odnosu na isti period prošle godine i to u proizvodnji, uslugama, administraciji i kreativi, pokazuju podaci sa sajta Poslovi.infostud.com. Za zanimanja iz ovih oblasti u prvoj polovini ove godine bilo je 7.851…\nInfostud je u saradnji sa Vladom Republike Srbije sproveo istraživanje o potrebi kompanija za zapošljavanjem IT juniora. Anketa je urađena na uzorku od 118 kompanija koje su u značajnoj meri zapošljavali IT kadrove na teritoriji Republike Srbije.\nAnaliza tržišta rada za 2016. godinu prema podacima sa sajta poslovi.infostud.com pokazuje da je najveći broj oglasa objavljen u oblastima trgovina/prodaja, IT, administracija i računovodstvo, mašinstvo i elektrotehnika. U 2016. godini na sajtu je objavljeno gotovo 24 000 oglasa, što je za…\nZa IT kandidate najbitnija mogućnost napredovanja - rezultati istraživanja\nRezultati istraživanja „Najpoželjniji poslodavac 2016“ pokazuju i ko su najatraktivniji IT poslodavci u Srbiji i šta ih čini tako zanimljivim za kandidate. U okviru istraživanja, koje je popunilo više od 10 000 ispitanika, analizirani su odgovori 1500 učesnika iz IT sfere koji su birali najpoželjnije…\nVeliko istraživanje završeno: Ko su najpoželjniji poslodavci u Srbiji?\nRezultati istraživanja „Najpoželjniji poslodavac 2016“ pokazuju ko su najatraktivniji poslodavci u Srbiji i šta ih čini tako zanimljivim za kandidate.


BCLJP: UN Komitet protiv torture traži od Srbije da ne izruči turskog državljanina - Radio Sto Plus\nBCLJP: UN Komitet protiv torture traži od Srbije da ne izruči turskog državljanina\nBeogradski centar za ljudska prava (BCLJP) pozvao je nadležne da poštuju privremenu meru koju joj je Komitet Ujedinjenih nacija protiv torture izrekao 26. maja, zahtevajući da se suzdrži od izručenja državljanina Turske, dok traje razmatranje njegovog slučaja pred tim telom.\nKomitet protiv torture razmatra slučaj jednog od pripadnika pokreta Hizmet koji su izloženi masovnom progonu turskih vlasti od 2016. godine, koji se od juna 2021. godine nalazi u pritvoru u Srbiji, gde je izrazio nameru da traži azil, tvrdeći da mu u državi porekla preti opasnost od mučenja i političkog progona, saopštio je BCLJP.\nViši sud u Beogradu je 17. maja 2022. godine doneo rešenje da su ispunjene pretpostavke za izručenje, a ova odluka je doneta pre pravnosnažnog okončanja postupka azila, tj. pre nego što je odluku Komisije za azil ispitao Upravni sud.\nNa ovaj način su organi u postupku azila sprečeni da u potpunosti ispitaju da li njemu preti opasnost da će biti podvrgnut mučenju, nečovečnom ili ponižavajućem postupanju ili kažnjavanju, imajući u vidu da rok za podnošenje tužbe Upravnom sudu još nije istekao.\nU saopštenju centar navodi da Ustav i zakoni Srbije, kao i brojni medjunarodni ugovori, proklamuju da nijedna osoba ne sme biti proterana ili protiv svoje volje vraćena na teritoriju na kojoj postoji rizik da će biti podvrgnuta mučenju, nečovečnom ili ponižavajućem postupanju ili kažnjavanju.\nPodsetili su da se 2017. godine, u Srbiji dogodio sličan slučaj kada je Turskoj nezakonito izručen kurdski politički aktivista Dževdet Ajaz, uprkos privremenoj meri Komiteta protiv torture.\nU navedenom slučaju, Srbija je obavezana da isplati odgovarajuće obeštećenje Ajazu, uključujući nematerijalnu štetu za pretrpljenu fizičku i psihičku bol i patnju, kao i da bez odlaganja uspostavi mehanizam za nadziranje uslova u kojima on služi zatvorsku kaznu u Turskoj.\nPored toga, Komitet je dao nalog Srbiji da preduzme sve neophodne korake da u budućim slučajevima izricanja privremenih mera ne udaljava osobe sa svoje teritorije pre nego što Komitet donese odluku po pritužbi.\nNepostupanje nadležnih organa Srbije po privremenim merama medjunarodnih tela za zaštitu ljudskih prava ilustruje i primer državljanina Bahreina koji je 21. januara 2022. godine toj zemlji isporučen uprkos privremenoj meri koju u ovom slučaju izrekao Evropski sud za ljudska prava.


Reis Cerić: Nasilje i strah ne mogu uništiti demokratske vrijednosti i ljudsku želju i potrebu za slobodom\nNaslovnica Balkan Bosna i Hercegovina Reis Cerić: Nasilje i strah ne mogu uništiti demokratske vrijednosti i ljudsku...\nBiH – Povodom desete godišnjice od terorističkih napada, 11. septembra 2001. godine, na Svjetski trgovinski centar u New Yorku, reisu-l-ulema dr. Mustafa Cerić je uputio telegram sućuti i suosjećanja ambasadoru SAD-a u Bosni i Hercegovini Patrick S. Moonu.\n– Vaša ekselencijo, dozvolite mi da u ime Islamske zajednice u Bosni i Hercegovini i svoje osobno ime izrazim sućut Vama, porodicama poginulih u terorističkom napadu na Svjetski trgovinski centar u New Yorku 11. septembra 2001. god. i cijelom američkom narodu.\nSa molbom Uzvišenom Bogu da porodicama olakša bol i patnju te nadom da se više nikada i nikome neće ponoviti 11. septembar, primite izraze mojeg osobnog poštovanja i zahvalnosti za Vaše prijateljstvo – kaže se u pismu reisu-l-uleme dr. Mustafe Cerića Patriku Munu ambasadoru SAD-a u Bosni i Hercegovini.\nspaske 13. Septembra 2011. At 09:01\nKako licemerstvo Mustafe Cerića, a u isto vreme ne može da prežali što Bin Ladena više nema.


03.11.2018 u 19:00\nNovi detalji iz belgijske afere: Veljković oprao više miliona evra u Belizeu\nU jednom danu podigao 450.000 evra, a u zvaničnim papirima prijavio prihod od 4.529 evra za godinu dana. – Novac krio na računima rodbine ali i srpskih fudbalera Srpski menadžer Dejan Veljković podigao je sa jednog od svojih 30 računa čak 450.000 evra u jednom danu, objavljeno je juče u Belgiji. Ovi računi bili su otvoreni u banci u Genku i sada ih ispituje tužilaštvo koje rasvetljava aferu o nameštanju fudbalskih utakmica, pranju novca i utajama poreza. To što je podigao ovoliku sumu u gotovini ne bi bilo toliko čudno da se u zvaničnim papirima kao njegov godišnji prihod ne vodi svega 4.529 evra, odnosno 100 puta manja suma. On se tereti da je oprao više miliona evra nezakonito zarađenog novca.\n19.10.2018 u 16:16\nAlbanska mafija pere novac od fudbala\nAkcija belgijskih vlasti uperena protiv nečasnih radnji u fudbalu nazvana „čiste ruke”, usmerena je na nedozvoljene tokove novca koji su „oprani” od fudbalskih transfera. Prvi na udaru našli su se srpski posrednici Mateja Kežman, Dejan Veljković i Uroš Janković, a ta akcija neće biti zaustavljena sve dok se ne utvrdi ko je sve i odakle prao novac. Tako je nedavno u Srbiji od ovih posrednika privremeno oduzet jedan lokal i sedam luksuznih stanova kao i 1,2 miliona evra! Pominje se da glavnu reč u Belgiji vode Albanci da su oni iznad svih menadžera i fudbalskih zakona i da upravljaju fudbalskim sistemom u gotovo pola Evrope. Kežman koji je imao sjajnu fudbalsku karijeru, počeo je najpre u Zemunu a nastavio u pirotskom Radničkom, Loznici, Smederevu i Partizanu, odakle je optišao u


#progovoriprotivnasilja Radio 8 - Vaš najbolji prijatelj!\nAvon označava Dan žena donacijom Fonaciji lokalne demokratije i sigurnoj kući u Sarajevu koja pomažu ženama žrtvama nasilja\nKampanju“Čitaj između redova” smo pokrenuli povodom obilježavanja svjetskog Dana borbe protiv nasilja u porodici i 16 dana aktivizma u novembru 2017. kada smo donirali udruženje Fondacija lokalne demokratije i Sigurnoj mreži 25.000 KM za rad sigurnih kuća. Danas smo zaokružili ovaj divan projekat i donacijom Avon proizvoda u vrijednosti od 4.000 KM štićenicima sigurne kuće u Sarajevu koja svojim radom i pružanjem savjetovanja i skloništa ženama direktno pomaže u rješavanju problema, ali i borbi protiv nasilja općenito.\nU ime udruženja zahvalila se i direktorica Fondacije lokalne demokratije Jasmina Mujezinović “Avon već dugi niz godina pokazuje osvještenost o neravnopravnom položaju žena u Bosni i Hercegovini. Naše udruženje važna je karika za direktnu pomoć ženama i njihovim porodicama kroz savjetovališta i skloništa i zahvalni smo Avonu što podržava naš rad.”\n“Avon je kompanija za žene. svoju ćemo borbu i podršku nastaviti, uz pomoć svih vas koji naručujete naše proizvode sa znakom beskonačnosti, i hvala vam na tome. Sretan vam Dan žena!” rekla je Šejla Korjenić, PR specijalist kompanije Avon u Bosni i Hercegovini.\nFondacija lokalne demokratije radi sa sigurnim kućama na području cijele Bosne i Hercegovine. Za sve one koji žele da se jave za pomoć uvijek su na raspolaganju i SOS telefoni FBiH 1265 i RS 1264.\nNa današnjem uručenju donacije Avon je u saradnji sa timom Klabike organizovao i predstavljanje posebnog makeup kutka koji je namjenjen štićenicama sigurne kuće u Sarajevu a dio je posebnog “Klabika III Solomon” projekta revitalizacije životnog prostora sigurne kuće, koji će nastaviti i dalje.\nU sklopu predstavljanja ovog posebnog kutka koji će biti stalno postavljen i stavljen na korištenje u sigurnoj kući u Sarajevu održana je make up radionica gdje su vizažistica Adisa Duraković (Makeup by AdisaD) te beauty blogerice Zerina Šemsović (Madmoiselle0101) i Mia Redžvelja (miaredz) šminkale štićenice sigurne kuće u Sarajevu.


TELEMASTER ISTRAŽUJE: Opštine imaju dug od milijardu evra, dobavljačima duguju još 300 miliona (VIDEO) | Happy BSC portal\nOpštine u Srbiji, zajedno sa svojim javnim preduzećima, imaju dug od gotovo milijardu evra i kasne u plaćanju dospelih obaveza prema dobavljačima u iznosu od oko 300 miliona evra, upozoravaju iz Ministarstva državne uprave i lokalne samouprave. Razlog tome je, po oceni Fiskalnog saveta, njihovo neadekvatno upravljanje javnim finansijama. Kako bi se stanje u lokalnim samoupravama popravilo, neophodno je da se kontinuirano prati namensko i zakonsko trošenje budžetskih sredstava, ali i da se bolje upravlja budžetskim novcem, kaže za Telemaster vršilaca dužnosti pomoćnika ministra finansija Spomenka Vircburger.\nStruktura rashoda je loša, previše se troši na subvencije, premalo za kapitalne rashode, a najveća slabost je nedovoljno javnih investicija, ukazuju naši sagovornici. Stav države je da glavni problemi lokalne fiskalne politike ne dozvoljavaju opštinama u Srbiji da na najbolji mogući način, kroz svoju administraciju, kanališu potrebe gradjana.\nDa bi se građani sa ovakvim problemima sretali u što manjoj meri, lokalne samouprave u Srbiji treba da ekonomičnije, efikasnije, transparentnije i profesionalnije raspolažu sredstvima iz lokalnih budžeta. U uspostavljanju takvog, odgovornog finansijskog upravljanja, ocenjuju u Ministarstvu finansija, prednjače centralni nivou vlasti.\nPredstavnici jedinica lokalnih samouprava u Srbiji svesni su da im je neophodna reforma javnih finansija, kao i interna finansijska kontrola.\nPrimena interne revizije na svim nivoima javnog upravljanja značajna je i u pregovorima za ulazak Srbije u Evropsku uniju, budući da predstavlja merilo za poglavlje 32 koje se odnosi na finansijski nadzor.\nIpak, prelazak sa birokratskog na moderan način upravljanja, ukazuju u Ministarstva finansija, nije nimalo lak posao.\nNaši sagovornici dodaju da za internu finansijsku kontrolu postoji širi društveni interes. Naime, svi građani koji plaćaju porez imaju interes da se njihov novac troši na efikasan način, a to omogućava lokalnim samoupravama da odgovore na potrebe građana i ulažu u razvoj svojih zajednica.


„Sa velikom moći dolazi i velika odgovornost” / Centar za evropske politike „Sa velikom moći dolazi i velika odgovornost” / Centar za evropske politike\nIzraz u ovom naslovu poznat je i pod nazivom „princip Pitera Parkera“ i predstavlja izreku koja je popularizovana u strip serijalu o Spajdermenu. Imajući to u vidu, na koji način je povezano sa Srbijom i EU? Pa, čini se da je Donald Tusk – bivši predsednik Evropskog saveta i sadašnji šef Evropske narodne partije (EPP) – tu mudru izreku (ili bar nešto blisko njoj) pozajmio prilikom čestitanja predsedniku Srbije Aleksandru Vučiću u kontekstu nedavno održanih parlamentarnih izbora u Srbiji. Naime, rekavši da je izborni rezultat dokaz poverenja građana i Vučićeve efektivnosti, dodao je da „što je veća moć, to je veća odgovornost.“\nZanimljivo je da je ova čestitka upućena pojedincu (tj. Vučiću) koji je lično vodio izbornu kampanju iako je već zauzimao položaj šefa države. To, međutim, nije bio slučajni ispad. Još pre održavanja izbora, Tusk je poželeo sreću svom „prijatelju“ (kako je jednom prilikom opisao Vučića) na sledeći način:\nImajući u vidu da je Tusk jedan od najvećih kritičara Viktora Orbana, čija je zemlja napustila kategoriju demokratija prema poslednjem izveštaju Freedom House-a, razočaravajuće je videti da on snažno podržava rukovodstvo u Srbiji koje koristi iste taktike kao Orban. Radeći to, Tusk je uneo konfuziju među srpskom ekspertskom zajednicom koja sopstvenim očima može videti demokratsko nazadovanje. Slično se osećaju i oni pripadnici civilnog društva koji su suočeni sa sve brojnijim verbalnim napadima, uznemiravanjem na društvenim mrežama i pretnjama fizičkim nasiljem.\nPored toga, Tuskova neumerena čestitka aktuelnom srpskom režimu dovodi u pitanje samo jedinstvo EU, posebno nakon što je Grupa socijalista i demokrata (S&D) u Evropskom parlamentu zauzela dijametralno suprotan pristup, tvrdeći da izborni rezultati u Srbiji predstavljaju „ruganje demokratiji“ i stoga je (uspešno) pozvala države članice EU da sa Srbijom ne otvaraju dalja pregovaračka poglavlja.\nImajući u vidu citat iz naslova ovog bloga, potrebno je izdvojiti nekoliko reči o načinu na koji je zamišljena raspodela moći u Srbiji. S obzirom da Srbija ima proporcionalni izborni sistem, iz kojeg obično proističe višestranački partijski sistem koji iziskuje pravljenje koalicija nakon izbora, to što se sada sva vlast nalazi pod okriljem jedne partije predstavlja grešku u sistemu. U tom smislu, činjenica da je jedna stranka zauzela tri četvrtine mandata u Skupštini na poslednjim izborima bio je snažan (i jedini potreban) pokazatelj da sa sistemom u Srbiji nešto nije u redu. Čak i ako bi u Srbiji bio uspostavljen većinski izborni sistem koji bi kreirao dvopartijski sistem koji obično proizvodi jednopartijske vlade (kao na primer u Ujedinjenom Kraljevstvu), sistem bi se i dalje smatrao disfunkcionalnim ako bi jedna stranka imala toliku većinu pomoću koje bi mogla sama da menja Ustav. Uz to, činjenica da je Srbija polupredsednički sistem, sa dvoglavom egzekutivom (izabrani predsednik i Vlada na čelu sa premijerom), vlast nikada nije bila namenjena da bude u rukama jednog čoveka.\nPošto Tusk vodi najveću porodicu političkih partija u Evropi, kojoj vladajuća stranka iz Srbije pripada kao pridruženi član, bilo je pokušaja da se opravda njegova odluka da bude prisniji sa predsednikom Srbije, ukazujući na nužnost takvog delovanja s obzirom na političku funkciju koju on vrši. Ipak, reči nose težinu, a nakon što ih izusti jedna od najuticajnijih osoba u EU, one u praksi stvaraju posledice. Zbog toga, stranačka saradnja ne bi trebalo da bude razlog zbog kojeg će se opravdavati inverzija istine i činjenica, pogotovo imajući u vidu da u srpskom društvu vlada velika polarizovanost.\nUz to, postoje već predikcije da ova Skupština neće potrajati ni ceo mandat zbog činjenice da ne postoji kredibilna opozicija u njoj koja bi mogla da pruži legitimitet njenom radu. Imajući u vidu da je Srbija postala „hibridni režim“ prema poslednjem izveštaju Freedom House-a, dok izveštaji Evropske komisije upozoravaju da Srbija pokazuje „jasne elemente zarobljene države“, ima smisla upozoriti lidere EU da opreznije i uravnoteženije pristupe pitanjima u Srbiji, čak i kada su u pitanju čestitke namenjene partijskim saradnicima.\nBlog ćemo završiti upozoravajućim citatom iz gorepomenutog serijala Spajdermen: „Neki pauci menjaju boje kako bi se stopili sa svojim okruženjem. To je odbrambeni mehanizam.” EU ne bi trebalo da menja svoje boje. Uvek treba da se ponosi svojom plavom i žutom bojom, za koje bi se moglo reći da označavaju „vrednosti“ i „slobodu“. Dok ono što ove boje predstavljaju bledi u Srbiji, EU je potrebnija više nego ikad, da iskreno ukaže na probleme u sistemu i da pruži putokaz kako bi se Srbija vratila na put ka konsolidaciji demokratije i ostvarivanju članstva u EU.


KLJUČNI DOKAZ Nađeni DNK tragovi ubice i ubijenog Gorana Đokića na hrpi para i platnenoj vreći iskopanoj iz dvorišta - Srpskainfo\nNa hrpi novca i platnenoj vreći koji su iskopani u dvorištu jednog od sinova Gorana Džonića, koji je uhapšen pod sumnjom da je oteo, a potom brutalno ubio svoje rođake Gorana, Gordanu i Lidiju Đokić iz Aleksinca, forenzičkom analizom utvrđeni su DNK tragovi ubice i ubijenog Gorana Đokića, saznaje nezvanično Blic.\nKako je Blic već pisao, policija je prekopavanjem dvorišta pronašla skriveni novac u vrijednosti od 43.000 evra, za koje se sumnja da je dio sume koji je kobne večeri otet od Đokića.\nIspovijest rođaka svirepo ubijene učiteljice Snežane “Trag krvi nas je odveo do stare kuće gdje smo je našli, nisam ni pomislio”\nUhapšeni Goran Džonić je inače policajcima tvrdio da on nije ubica i da su zločin počinila njegova dva sina. Međutim, oba sina, jedan vatrogasac, a drugi zaposlen u Vojsci Srbije, prošli su poligraf, piše Blic.\nHronika istragaporodica Đokićubistvo\nŽandarmerija i ronioci pretražuju teren: Sumnja se da su ubice porodice Đokić oružje BACILE U RIJEKU


Ipak podignute optužnice protiv dvojice Prokupčana za ubistvo Olivera Ivanovića - JuGmedia\nIpak podignute optužnice protiv dvojice Prokupčana za ubistvo Olivera Ivanovića\nKosovski specijalni tužilac Sulj Hodža podigao je optužnice protiv Nedeljka Spasojevića i Marka Rošića, objavio je portal Kosovo online pozivajući se na izvore bliske istrazi.\nSpasojević i Rošić su, kako prenosi ovaj portal, optuženi za pomaganje u ubistvu Olivera Ivanovića po nalogu Milana Radoičića. Optužnice su poslate na prevod i biće zvanično objavljene narednih dana.\nSekretarica Olivera Ivanovića Silvana Arsović je više puta pozivana na razgovor u Prištinu i njoj se na teret stavlja „pomaganje u izvršenju krivičnog dela teško ubistvo“, navodi ovaj portal.\nSlučaj ubistva Olivera Ivanovića više od 22 meseca tapka u mestu. Hapšenja, saslušanja, a koje krucijalne stvari specijalni tužilac Sulj Hodža je iz svoje fioke predao na prevod koji danima iščekuju ne samo akteri procesa već i javnost ostaje tajna i danas, godinu dana nakon upada jedinica ROSU na sever i hapšenja Nedeljka Spasojevića, Marka Rošića i Dragiše Markovića, kao i pokušaja hapšenja potpredsednika Srpske liste Milana Radoičića.\nDragiša Marković je kasnije pušten iz pritvora, dok se ostala dvojica uhapšenih još nalaze u pritvoru u Gnjilanu odnosno Podujevu.\nSpecijalne jedinice ROSU su posle 23. novembra 2018. godine još u par navrata sprovele akciju hapšenja na severu Kosova. Poslednji uhapšeni je Rade Basara policijski službenik koji je bio uključen u istragu u slučaju ubistva Olivera Ivanovića, dok je u istoj akciji na meti bio i Željko Bojić, komandant kosovske policije za Severnu Mitrovicu koga pripadnici ROSU nisu pronašli u njegovom stanu.\nSin Željka Bojića, Vasilije koji je tom prilikom uhapšen, oslobođen je posle 24 sata provedenih u pritvoru.\nAdvokat Marka Rošića, Mahmut Haljimi rekao je za Kosovo Onlajn da, prema zakonu, optužnica mora da se podigne u roku od godinu dana ili da se ukine pritvor osumnjičenima. On je podsetio da nije učinjeno, za sada, ni jedno ni drugo i da pritvoreni bez ikakvog prava ostaju u zatvorskim ćelijama.\nHaljimi kaže da je Rošić u kritičnom stanju, da je zdravstveno loše i da se plaši za njega.\nRošićev otac tvrdi da njegov sin u zatvoru trpi fizičko maltretiranje, da su ga tukli i pravili selfije s njim.\nPodsetimo, kosovska policija je u četvrtak, uz odobrenje Specijalnog tužilaštva, objavila slike dvojice osumnjičenih u slučaju ubistva lidera GI SDP Olivera Ivanovića 16. januara prošle godine, i zatražila pomoć građana u njihovom lociranju.\nPredsednik Srbije Aleksandar Vučić izjavio je da su dva mladića, koje je Kosovska policija označila kao osumnjičene u slučaju ubistva Ivanovića i pozvala javnost da ih identifikuje, zapravo studenti u Kosovskoj Mitrovici i dodao da su saslušani, da su se srpskim vlastima javili sami, da su došli s roditeljima i da su bili spremni na poligraf.\nDržava rasprodaje banje na jugu Srbije, u ruke privatnika Ribarska, Sijarinska, Niška Banja – i to nije sve\nNajavljeni protesti Albanaca u Preševu protiv diskriminacije i za pripajanje ovog dela juga Srbije Kosovu


Kalemegdan / Foto: Istinomer, Zoran Drekalović\nRegulatorni institut za obnovljive izvore energije i zaštitu životne sredine (RERI) saopštio je juče da je Upravni sud u Beogradu doneo rešenje kojim se na zahtev RERI nalaže zaustavljanje radova na izgradnji gondole na Kalemegdanu do donošenja konačnog rešenja o zakonitosti građevinske dozvole koju je za pripremne radove izdalo Ministarstvo građevinarstva, saobraćaja i infrastrukture.\nInstitut je u saopštenju objavljenom na svom sajtu naveo da je rešenjem od 19. aprila Upravni sud zaključio da je zahtev za odlaganje izvršenja rešenja osnovan i da bi izvođenje radova na Kalemegdanu moglo da ima “nenadoknadive posledice po kulturno dobro – Kalemegdansku tvrđavu i životnu sredinu”. “Prema zaključku Upravnog suda, izvršenjem rešenja o građevinskoj dozvoli bila bi naneta šteta širim interesima javnosti koja bi se teško mogla nadoknaditi”, ističe se u saopštenju. Navodeći da po rešenju Upravnog suda radovi na Kalemegdanu “ne smeju biti nastavljeni dok sud ne donese konačnu odluku o zakonitosti građevinske dozvole”, Institut je ocenio da odluka Upravnog suda “pokazuje da vladavina prava u Srbiji i dalje postoji te da borba za zaštitu životne sredine i javnog interesa pravnim sredstvima daje rezultate”. RERI je u saopštenju pozvao nadležne organe, a posebno Ministarstvo građevinarstva, Ministarstvo turizma i telekomunikacija, Grad Beograd i JP “Skijališta Srbije” da “poštuju zakone i obustave sve aktivnosti na izgradnji gondole koje nanosi trajnu štetu javnom interesu”. Ministarstvo građevinarstva, saobraćaja i infrastrukture je 1. aprila izdalo rešenje o građevinskoj dozvoli kojom se na području Beogradske tvrđave i arheološkog nalazišta “Antički Singidunum” na Kalemegdanu odobravaju pripremni radovi koji uključuju iskop zemlje i pobadanje betonskih šipova.\nDržavna sekretarka u Ministarstvu građevinarstva Aleksandra Damnjanović kazala je za N1 da će sudska odluka biti poštovana. “Ministarstvo ne može biti veći papa od pape, postoje ustanove, postoje državni organi, svako iz svoje nadležnosti daje svoje uslove. Uvek ćemo poštovati odluku bilo koje državne institucije, i naravno Upravnog suda. Sačekaćemo da Upravni sud reši, a onda zavisno od ishoda spora nastaviti postupak koji se tiče gondole”, rekla je Damnjanović. Dodala je i da je sve rađeno po zakonu, uz poštovanje regulacionih planova i mišljenja struke. “Vi znate da je za to područje donet poseban plan detaljne regulacije, kojim se na jedan detaljan, precizan način uređuje šta može i pod kojim uslovima može da se gradi upravo na tom prostoru”, naglasila je Damnjanović. Međutim, prema planu detaljne regulacije kulturne znamenitosti nikako ne bi smele da postanu teren za postavljanje dalekovoda i žičanih sajli za alternativni prevoz, napominje N1. Upravo zbog toga, u RERI-ju ocenjuju da je građevinska dozvola izdata nezakonito. “Počev od planskog dokumenta, planskog osnova i planske dokumentacije koja nije međusobno usklađena, zatim do procene uticaja na životnu sredinu koja nije urađena, do toga da je izrada procene uticaja bila obavezna pre prijave radova”, istakao je Jovan Rajić iz ovog Instituta. Poslanici dela opozicije podneli su incijativu Ustavnom sudu kojom traže ocenu ustavnosti plana detaljne regulacije za izgradnju gondole. A iz kabineta gradonačelnika Beograda juče nisu odgovarali na pitanja N1 u vezi sa ovom temom. Inače, protiv izgradnje gondole do sada su svoj stav iskazala mnoga stručna, naučna i građanska udruženja, kao i odeljenje istorijskih nauka Srpske akademije nauka i umetnosti.\n“Što pre izabrati poverenika za informacije od javnog značaja”Teror može da bude i gori


Granice Srbije prešlo 45 miliona ljudi @ Cafe.ba\nGranice Srbije prešlo 45 miliona ljudi\nBEOGRAD - Granicu Srbije tokom ljeta je prešlo 45 miliona ljudi, što je tri miliona više nego prošle godine, a najveći pritisak je prema Mađarskoj i Hrvatskoj, rekao je direktor policije Srbije Vladimir Rebić.\nGovoreći o gužvama na graničnim prelazima, Rebić je rekao za RTS da je tokom ljeta jedan od najvećih pritisaka na graničnu policiju, koja je iskazala posebnu posvećenost borbi protiv ilegalne trgovine.\nKada je riječ o seriji paljenja automobila po gradovima Srbije, među kojima i onih koji pripadaju policajacima, Rebić je ocijenio da je to uznemirujuće i da policija preduzima konkretne mjere prema "bezbjednosno interesantnim" osobama.\nRebić je naveo da je na sastanku u Direkciji dat poseban nalog za veću upotrebu policijskih resursa, ljudskih i tehničkih, te da su na području Novog Sada riješena dva slučaja paljenja automobila.\nU oba slučaja, kako je dodao, vlasnici automobila su policajci, a počinilac je ista osoba. On kaže da policija ima dobar trag u još dva slučaja, a u jednom je otkriven nalogodavac.\nŠto se tiče bezbjednosti na putevima, direktor policije kaže da su srpski vozači prihvatili poruke koje su nadležni upućivali i da su na auto-putevima stranci prekršioci u 80 odsto slučajeva.\nRebić navodi da je stradanja 27 odsto manje, ali da nema rješenja za pješake, kojih je ove godine poginulo osam.


Struka jednoglasno: Kovid pozitivne mame mogu i treba da doje svoje bebe - Bebac.com\n14.11.2020. / Izvor: Bebac.com\nStručnjaci saglasni da mame koje imaju korona virus mogu da doje svoje bebe - evo kakva je situacija po pitanju dojenja u porodilištima\nBrojna istraživanja koja su sprovedena od početka pandemije korona virusa i danas ne mogu precizno da daju informacije o tome da li se putem majčinog mleka prenosi virus sa majke na bebu. Ono što sada o virusu znamo ukazuje svakako na mogućnost prenosa virusa kapljičnim putem. Ipak, na osnovu dosadašnjih i dostupnih studija o koronavirusu, SZO i druge brojne organizacije, preporučuju da se majke ohrabre da doje svoje bebe, čak i u slučaju da je mama pozitivna na koronavirus, uz obavezno sprovođenje svih potrebnih mera opreza. Sa ovom preporukom saglasni su i naši lekari ali je polemiku u javnosti izazvala pogrešno protumačena izjava direktora Klinike za ginekologiju i akušerstvo u Višegradskoj prof. dr Aleksandra Stefanovića, da je u ovoj ustanovi zabranjeno dojenje porodiljama koje imaju kovid infekciju.\nKako za "Blic" ističe prof. dr Stefanović, dojenje ne samo da nije zabranjeno, već je i preporučljivo, uz uslov da kliničko stanje majke to dozvoljava i da su obezbeđeni neophodni epidemiološki uslovi.\nPrema pisanju Blica, epidemiolog Predrag Kon podržao je stav da zaražene porodilje mogu da doje svoje bebe, uz napomenu da koriste zaštitu kako ne bi došlo do prenošenja virusa respiratornim putem na bebe.\nO tome kakva je situacija u našim porodilištima kada je dojenje u pitanju, a u situaciji kada je mama pozitivna na koronavirus, razgovarali smo sa dr Milicom Vušurović, neonatologom iz porodilišta KBC „Dr Dragiša Mišović“.\nDr Vušurović smatra da je važno podržati dojenje, bez obzira na epidemiju koronavirusa, ali da se treba prilagoditi uslovima koje imamo i pre svega voditi računa o zaštiti zdravlja mame i tek rođene bebe.\nDa li mame pozitivne na korona virus doje bebe u porodilištu?\n— Da bi mama koja je pozitivna na koronavirus dojila svoju bebu, potrebno je da se ispuni nekoliko važnih uslova. Nakon porođaja, ukoliko beba boravi pored mame, potrebno je da je beba u izoleti, odnosno inkubatoru, kako bi beba prostorno bila odvojena od majke, čime bi se sprečilo da virus kapljično pređe sa mame na bebu. Takođe je neophodno da se strogo kontrolišu svi uslovi, što zahteva dodatno angažovanje osoblja i uslove koje, nažalost, u našim porodilištima nemamo — objašnjava dr Vušurović, navodeći razloge zbog kojih se mame u našim uslovima ipak razdvajaju nakon porođaja.\nUslovi koji treba da se ispuni da bi kovid pozitivna mama dojila bebu u porodilištu:\n— Beba je sa mamom u sobi, ali je prostorno izolovana u izoleti - inkubatoru\n— Mama obavezno nosi masku; preporučuje se N95 maska.\n— Medicinsko osoblje pomaže mami da stavi bebu na dojku, što zahteva gotovo konstantno prisustvo medicinske sestre uz svaku majku.\n— Pre dojenja i prilikom svakog uzimanja deteta obavezna je dobra dezinfekcija ruku i delova tela koji dolaze u kontakt sa bebom.\nIpak, po rečima naše sagovornice, odvajanje bebe od mame i nemogućnost dojenja tokom boravka u porodilištu nije ili ne mora da bude prepreka dojenju.\n80% kovid pozitivnih mama neometano doje svoje bebe nakon izlaska iz porodilišta\n— Mi vodimo evdenciju o dojenju, kada su u pitanju kovid pozitivne mame, i do sada podaci koje imamo pokazuju da više od 80% mama koje su imale koronavirus tokom porođaja neometano doje svoje bebe nakon izlaska iz porodilišta, na šta ih mi i podstičemo.\nDoktorka objašnjava i kakva je procedura u KBC „Dr Dragiša Mišović“, ali i u osalim našim porodilištima, kada su u pitanju majke pozitivne na koronavirus.\n— Beba se nakon porođaja odvaja od majke i u prvih 48 sati beba se testira i posmatra se zdravstveno stanje. Bebe su u izdvojenom delu, dok su mame opet u posebnom delu, odvojene od mama koje nemaju koronavirus. Za to vreme, majke se podržavaju i edukuju o tome kako da održe laktaciju. Ukoliko je zdravstveno stanje majke dobro, vrlo brzo, u roku dva dana, mama i beba se zajedno otpuštaju iz porodilišta, uz savete o sprovođenju mera i ponašanja kod kuće — objašnjava dr Vušurović.\nDojenje zavisi od opšteg stanja majke i bebe\nU porodilištu KBC „Dr Dragiša Mišović“ posebna pažnja se poklanja dojenju. Kada je majka zdrava, beba se postavlja mami na grudi odmah nakon porođaja, kontakt „koža na kožu“ spada u redovnu proceduru, a prvi podoj započinje već u porođajnoj sali. Međutim, u situaciji kada je ugroženo zdravlje mame, a potencijalno i bebe, sprovode se sve moguće mere kako bi i mama i beba otišli u dobrom stanju kući.\n— Ukoliko je stanje majke dobro, nema poteškoća sa disanjem i visoke temperature, ukoliko stanje ne zahteva dodatnu hospitalizaciju, mama i beba mogu da započnu dojenje kod kuće, a u porodilištu se kratko zadržavaju. Ukoliko se desi da je stanje mame ili bebe loše, sprovodimo sve što je potrebno da se stanje poboljša, a kada su bebe u pitanju, imamo i podršku Dečije bolnice — navodi dr Vušurović.\nNaša sagovornica svedoči o tome da su simptomi koronavirusa u velikom broju slučajeva blagi kod trudnica i tek porođenih mama, dok se izuzetno retko dešava da se zarazi i beba. U slučaju da se i beba zarazi, uglavnom se ispoljava veoma blaga klinička slika kod novorođeneta.\nSmernice jasne ali primena otežana zbog uslova u porodilištima\nSvetska zdravstvena organizacija (SZO), Unicef, Svetsko i Evropsko udruženje pedijatara, Udruženje pedijatara Srbije, Republička stručna komisije za podršku dojenja saglasni su da dojenje treba podržati čak i u slučaju da je mama kovid pozitivna i da bebu ne treba odvajati od majke ali uz strogo poštovanje mera prevencije.\nMeđutim, prema rečima specijalista pedijatrije i neonatologije u GAK "Narodni Front" prim. dr Ljiljana Stanković u našim uslovima otežana je primena tih smernica.\n— U ovom trenutku su nam najmanje potrebne dvostruke poruke i zato mislim da je važno razjasniti da nema stručnog spora oko smernica za ishranu i negu novorođene dece. Primena datih smernica je otežana zbog činjenice da su naša porodilišta u starim zgradama, da imaju višekrevetne sobe i spratna kupatila, te da ne postoji toliki broj jednokrevetnih soba gde bi majka i novorođenče ostali zajedno do otpusta. Zato se najčešće, nakon porođaja, primenjuje privremeno odvajanje majke od deteta, ishrana dece izmlazanim majčinim mlekom i rani otpust uz preporuku da kovid pozitivna majka u kućnoj izolaciji nastavi da neguje i doji svoje dete - ukazuje dr Stanković, prenosi Blic.\nI ako je se velika polemika pojavila u javnosti, dr Vušurović kaže da majke razumeju uslove boravka u porodilištu, posebno ako su i pre porođaja upoznate sa tim da će ukoliko su pozitivne na korona virus biti na kratko razdvojene od svojih beba.\n— Sve mame koje su se kod nas porodile, razumele su zašto je važno da se u tom prvom trenutku beba odvoji, i dobile su u ovom trenutku svu moguću podršku da nastave sa dojenjem kod kuće. Svima nama, a pre svega samim mamama, u ovom momentu je najvažnije da sve prođe u najboljem redu i da se mama i beba u dobrom stanju vrate u svoj dom gde mogu da uz mere zaštite da neguju i doje svoje bebe — zaključuje dr Vušurović.\nBetanija u Novom Sadu razdvaja bebe od covid pozitvnih mama, iako su mame cesto bez ikakvih simptoma. Rezultat je uglavnom neyspeh u dojenju :(\nU Frontu i jeste prvi podoj tj kontakt vec na porodjajnom stolu i odmah nakon sto se majka odmori,tj kroz koji sat donose bebu i ona ostaje sa majkom sve vreme.\nDolaze sestre koje razgovaraju i objasne lepo ,stisnu dojku da provere ima li mleka i majka sama posle nastavlja\nZasto onda u nekim porodilistima nedozvoljavaju majkama da doje bebe a nemaju tezu klinicku sliku?\ni zasto majke kolostrum moraju da bacaju a to prvo mleko je najbitnije za bebu??


Jedan Radni Dan U Srpskoj Silicijumskoj Dolini | ELSYS Eastern Europe\nJedan Radni Dan U Srpskoj Silicijumskoj Dolini\nSmeh i zvuk loptice za stoni-fudbal i stoni tenis me je privukao, te je Elsys-ov play room ujedno jedno od prvih mesta koje smo posetili u kompaniji, koja se u Srbiji bavi projektovanjem i dizajnom čipova. Mladi inženjeri kompanije Elsys Eastern Europe trenutke predaha, između ostalog, provode u ovom delu firme koji je predviđen za vežbanje i odmor. Pored navijanja za svog favorita, prepričavaju anegdote kako sa projekata na kojima su angažovani tako i situacije iz svakodnevnog života.\n- Sećam se da sam na početku rada u Elsys EE bio cimer sa njim (Srđan Pjano pokazuje na Zorana Koprivicu, jednog od igrača stonog tenisa). To je bilo pre punih šest godina – započinje priču Srđan Pjano, jedan od inženjera kompanije Elsys Eastern Europe.\n- Kada je osvanuo dan da krenemo na svoje prvo radno mesto, naravno, zvone satovi, mobilni, fiksni... Zove familija kako bi se uverila da ćemo na vreme stići prvog radnog dana. Posle noćnog izlaska, Srđan se posle uporne zvonjave konačno budi, i kaže: ''Ovoovako više ne može'' – (smeh), nastavio je jednu od mnogobrojnih anegdota sa početka svoje inženjerske karijere u kompaniji Elsys EE, Zoran Koprivica.\nSrđan Pjano i Zoran Koprivica su i kolege, a i kumovi i trenutno rade na razvoju čipova za automobile u saradnji sa vodećim svetskim kompanijama.\n- Trenutni projekat na kome radim je radar za automobile, za jednu od vodećih svetskih kompanija. Takvi radari se koriste u automobilima i pomažu vozaču da detektuje sve prepreke na putu na udaljenostima i preko 300 metara, i da shodno tome reaguje. U budućnosti neće moći da se zamisli automobil bez radara, a takođe to će posebno uticati na razvoj automatskih automobila bez vozača, kojima će ovo zapravo biti osnova. Projekat je veoma izazovan i zahtevan, drugačiji od većine na kojima sam radio, ali to samo još više daje motiv da se sve uradi kako treba i na vreme. Jedan deo tima koji radi na projektu je u Francuskoj gde se nalazi matična kompanija za koju radimo, dok je ostatak ovde u Beogradu. Imamo odličnu saradnju i komunikaciju sa kolegama, a s obzirom da projekat traje već godinu ipo dana, tim se u nekoliko navrata sastajao u Beogradu – objasnio je Pjano.\nZa razliku od Srđana, Zoran Koprivica je angažovan na projektu razvoja čipa koji će se koristiti za napajanje električnih automobila.\n- Sam projekat je vrlo izazovan ali mi predstavlja uživanje prvenstveno zbog toga što radimo na nečemu što će tek da postane deo naše svakodnevice. Ujedno sam odgovoran za praktikante koje obučavamo za rad na sličnim projektima, da bi se, jednog dana, pridružili nekom od naših timova u stvaranju boljeg sutra za celokupno čovečanstvo. Mislim da mi je glavni pokretač za uspešan rad to što se za ovih šest godina još uvek nisam probudio sa mišlju: „Mrzi me da idem na posao!“, a prijatno okruženje i zanimljivi projekti su glavni razlog za to – dodao je Koprivica.\nU pauzama rada na projektima za najveće svetske kompanije, ekipa se okuplja i na ručku, kada se nastavlja druženje u istom duhu. Prvi od stola ustaje njihov kolega Milutin i kaže: „Idem ja polako na bazen!'' Prisutni su primetili da smo zbunjeni i ubrzo nam rešavaju dilemu. Ljudi u Elsys-u su svesni da inženjerski posao pored mnogih dobrobiti, neminovno donosi i duže periode sedenja, zbog čega većina prilično polaže na fizičku aktivnost.\n- Naš lični uspeh i uspeh projekta je na prvom mestu, ali i pored toga sa zadovoljstvom nalazimo vreme da se u toku radnog dana aktiviramo. Nekada je to play room, nekada kraća šetnja do obližnjeg restorana, ili kao Milutin, koji je bivši sportista i koji zbog sportske povrede prevenciju pronalazi u plivanju na obližnjem novobeogradskom bazenu – rekao je Pjano.\nNjihov radni dan je dinamičan sa fokusom na ciljeve određene za tu nedelju, prožet je projektnim dizajnom i rešavanjem realnih tehničkih i organizacionih problema kroz diskusiju sa kolegama kako iz svojih timova tako i sa projektnim kolegama iz inostranih timova.\nTimski duh izgrađen zajedničkim prevazilaženjem tehničkih izazova se nadopunjuje aktivnostima nakon posla. Bar jednom sedmično, nekada veća, nekada manja ekipa, u zavisnosti od privatnih i poslovnih obaveza, se okuplja u obližnjem restoranu, gde su česte teme trenutna dostignuća, planovi za budućnost, sport, izlasci...


Rasprava o Nacrtu zakonu o rodnoj ravnopravnosti - Televizija Kopernikus TV K::CN\nCilj novog zakona o rodnoj ravnopravnosti jeste da se dostigne puna ravnopravnost i bolje i tolerantnije društvo u Srbiji, zaključili su učesnici javne rasprave o nacrtu tog zakona održanoj u Nišu.\nRok za prijem predloga, mišljenja i sugestija o Nacrtu zakona je 5. jul, a u Ministarstvu za rad, zapošljavanje, boračka i socijalna pitanja očekuju da će zakon ući u skupštinsku proceduru krajem ove godine.\nU organizaciji Ministarstva za rad, zapošljavanje, boračka i socijalna pitanja u Nišu je, nakon Beograda, Novog Sada i Kragujevca održana Javna rasprava o Nacrtu zakona o rodnoj ravnopravnosti, a 3. jula Nacrt će biti predstavljen u Novom Pazaru.\nMaterija koju bi trebalo da reguliše Zakon o rodnoj ravnopravnosti od izuzetne je važnosti za Republiku Srbiju, istakla je Stana Božović državna sekretarka u Ministarstvu za rad, zapošljavanje, boračka i socijalna pitanja i dodala da to podrazumeva preuzimanje brige u preventivi i suzbijanju svake vrste diskriminacije i ostvarivanja ravnopravnosti i jednakosti, kao i zaštite ljudskih prava.\nSprečavanje diskriminacije žena prilikom zapošljavanja, pravo na jednaku zaradu,napredovanje i usavršavanje, zabrana medijima da podstiču predrasude i stereotipe prema ženama, samo su deo onoga što nudi novi Zakon o rodnoj ravnopravnosti.\nNacrtom zakona se podigla i lestvica više za političke stranke, budući da se predviđa da na izbornim listama bude najmanje 40 odsto kandidata manje zastupljenog pola.\nNa posvećenost ovim ciljevima obavezuje nas Ustav Republike Srbije kao i različite međunarodne konvencije iz sfere zaštite ljudskih prava kojima smo kao država pristupili.


Srbija na oprezu zbog malicioznog softvera "WannaCrypt"\nSrbija na oprezu zbog malicioznog softvera „WannaCrypt“\nI. Đ. 16. maja 2017. 15:16\nPovodom globalnog napada malicioznim softverom „WannaCrypt“ nadležno ministarstvo je organizovalo sastanak na kome je potvrđeno da Srbija nije bila meta u prvom talasu napada, ali je neophodno i dalje biti na oprezu i preduzimati mere zaštite informacionih sistema.\nU saopštenju Ministarstva, trgovine i telekomunikacija kažu da je telo za koordinaciju poslova informacione bezbednosti Srbije dalo preporuke o zaštiti, koje se odnose na primenu uputstva RATEL-a, kao nadležnog za poslove Nacionalnog centra za prevenciju bezbednosnih rizika u informaciono komunikacionim sistemima, odnosno tehničkog uputstva kompanije „Majkrosoft“.\nTo telo apeluje na sve korisnike da imaju u vidu stalnu potrebu sprovođenja mera zaštite u oblasti informacione bezbednosti, odnosno da se pridržavaju opštih protokola o zaštiti informacionih sistema, koji uključuju redovno otklanjanje tehničkih nedostataka i ažuriranje sistema.\nPored obavezne sistemske zaštite, kao druga neophodna komponenta bezbednosti, od suštinskog je značaja postojanje svesti da se proces zlonamernog softvera pokreće akcijom korisnika prilikom čitanja poruka elektronske pošte neproverenih i nepoznatih pošiljaoca kao i usmerenjem na internet linkove sa istim koji su drugačije označeni u svrhu prikrivanja krajnje namere.\nPredstavnici Sektora za informaciono-komunikacione tehnologije Uprave za zajedničke poslove republičkih organa podsetili su da su preduzete preventivne mere kako bi se sprečili eventualni napadi na informacione sisteme javne uprave, a svi članovi tela ponovili su da nadležni organi do sada nisu imali prijave ovog napada ali da su u pripravnosti.\nFB prebacio 1,5 milijardi korisnika van dosega propisa EU\nDržavni sekretar u resornom ministarstvu Tatjana Matić poručila je da je neophodno podizanje opšte informacione bezbednosne kulture i menjanje korisničkih navika, kao i podizanje kapaciteta nadležnih institucija u ovoj oblasti, s obzirom na sve učestalije probleme u oblasti informacione bezbednosti.\nhakerzastita od hakera\nOtkrio najveću krađu podataka u istoriji „Fejsbuka“: „Moj…\nIznenada umro najomraženiji haker na svetu – on je…\nOvo su najtraženiji podaci među hakerima i onlajn…\nFejsbuk je danas prvi put objavio nešto što će pomoći…


Mali: U Srbiji nema javnih preduzeća koja predstavljaju fiskalni rizik – Bankar.rs\nHome/ANALIZE/Mali: U Srbiji nema javnih preduzeća koja predstavljaju fiskalni rizik\nMali: U Srbiji nema javnih preduzeća koja predstavljaju fiskalni rizik\nMinistar finansija Srbije Siniša Mali izjavio je danas da u zemlji nema javnih preduzeća koja predstavljaju fiskalni rizik, istakavši da Ministarstvo finansija kontinuirano prati njihovo poslovanje i ukazuje na rizike koji bi mogli da ga ugroze.\nKomentarišući izjavu predsednika Fiskalnog saveta Pavla Petrovića da Srbijagas i Er Srbija predstavljaju “fiskalni rizik za 2022. godinu”, Mali je na Odboru za finansije Skupštine Srbije, rekao da ne postoje utemeljeni podaci za tu tvrdnju.\nPodsetio je da je Srbijagas, zajedno sa ćerkom firmom Transgas, prošle godine u srpski budžet uplatio 1,015 milijardi dinara, a ove godine 1,5 milijardi dinara.\n“Nisu mi jasni kriterijumi na osnovu čega ste zaključili da Srbijagas predstavlja fiskalni rizik. Mi u Srbiji više nemamo javna preduzeća koja nam predstavljaju fiskalni rizik”, naveo je minister finansija.\nDodao je da je Er Srbije, posle isteka petogodišnjeg plana, 2019. godine, ostvarila dobit na osnovu poslovnog rezultata i to bez državne pomoći.\nPotom je, kako je podsetio, počela kriza zbog pandemije korona virusa i država je, poput ostalih zemalja u svetu, pomogla svojoj avio kompaniji, u skladu sa evoprskim pravilima.\nMali je istakap da je ta pomoć bila manja u poređenju sa tim koliko su avio-kompanije pomagale druge države, kao i da Srbije nije želela da njena avio-kompanija nestane.\n“Naša strategija je da imamo jakog nacionlanog avio prevoznika i Er Srbija ne predstavlja fisklani rizik”, odgovorio je Mali.\nPredsednik Fisklanog saveta Pavle Petrović naveo je da se u budžetu za sledeću godinu ne vidi kolika su predviđena izdvajanja za Er Srbiju, kao što se nije videlo ni budžetom za ovu godinu.\n“Sada je pitanje da li je uopšte nešto predviđeno i koliki je taj iznos”, rekao je on i dodao da je 2020. Fisklani savet “morao da kopa da bi našao taj iznos”.\nPrema njegovim rečima, tačno da Er Srbja nije nikada dobijala državnu pomoć, ali je manjkove nadokanđivala zaduživanjem kod Etihad partnersa koje je preuzimala država.\nMali je odgovoro da se Er Srbija nije zaduživala, već da je učestvovala u obveznicama i da se ništa ne skriva od javnosti.\n“Svaki dinar koji je otišao u Er Srbiju mora da bude pod kontrolom državne komisije koja je pod kontrolom EU. Svaki dinar koji ulazi u Er Srbju ide shodno dokumentima koji su usvojeni”, rekao je Mali.\nPetrović je obrazložio i da je “Srbijagas fiskalni rizik”, jer su trenutno, zbog energetske krize, uvozne cene gasa veće, dok je država rekla da neće podizati cene za stanovništvo.\n“To stvara gubitak od oko, po našoj proceni, 100 miliona evra i budžet je to trebalo da prepozna”, naveo je on i dodao je da je najgora varijanta zamrznuti cene dok spoljne cene rastu.\nMali je istakao da država ne može da planira pomoć Srbijagasu, jer nije u skladu sa evropskim zakonima.\nJavna preduzeća Ministar finansija Siniša Mali\nTabaković: Budžet na najmanju meru svodi efekte nepovoljnijeg toka pandemije


Pad nataliteta zamka iz koje nema izlaza\nFoto: Ilustracija/Arhiva | Pad nataliteta zamka iz koje nema izlaza\nUroš Vukić 26.06.2021 10:30\nBANJALUKA - U periodu 2002-2020. godina, samo po osnovu negativnog prirodnog priraštaja Republika Srpska je izgubila više od 75.000 stanovnika, a bez hitne reakcije i ozbiljnog pristupa problemu, kao narod u bliskoj budućnosti možemo izumrijeti.\nOvo se, između ostalog, navodi u reviziji učinka o temi "Pronatalitetne mjere u Republici Srpskoj", a u kojoj se ističe i to da u Republici Srpskoj trenutno ima 30 mjera pronatalitetne politike, međutim te mjere bile su rezultat ad hok pristupa, bez adekvatne analize i evaluacije.\n"Rađanje djece u Republici Srpskoj ne omogućava prosto obnavljanje stanovništva. Stopa ukupnog fertiliteta bila je u posljednjih 17 godina na nivou od 1,3 rođene djece po ženi, što je ispod stope od 2,1 djeteta po ženi, koja obezbjeđuje prostu reprodukciju stanovništva", naveli su revizori.\nU posljednje četiri godine za realizaciju mjera koje imaju pronatalitetni karakter izdvojeno je oko 940 miliona KM i u 2020, u odnosu na 2016. godinu, to je duplo više, međutim mjere koje se sprovode nisu sistematizovane niti su jasno definisani ciljevi koji se žele postići.\nKada je riječ o demografskim kretanjima u Republici Srpskoj u posljednjih nekoliko godina, trendovi su smanjenje stope rađanja, negativan prirodni priraštaj, smanjenje broja učenika u osnovnim školama, procesi depopulacije, nestajanje sela, starenje stanovništva i emigracije fertilnog i radno sposobnog stanovništva.\n"Stručnjaci sve češće upozoravaju da bismo kao narod mogli izumrijeti u bliskoj budućnosti ukoliko se rješavanju ovog nacionalnog problema ne pristupi brzo i ozbiljno", naveli su revizori ističući da će savremene tendencije fertiliteta na prostoru Republike Srpske u bližoj budućnosti ostaviti nesagledive demografske, ekonomske i socijalne posljedice.\nJedan od problema pronatalitetnih mjera u RS je neujednačenost i komplikovanost, a zbog čestih izmjena i dopuna zakona i akata njihovo razumijevanje je sve teže i poznavanje sve manje, što narušava povjerenje u podršku Republike Srpske podsticaju rađanja od strane potencijalnih korisnika.\n"Funkcionisanje nadležnih institucija u oblasti populacione i pronatalitetne politike u praksi se značajno razlikuje od onog definisanog u pravnom okviru Republike Srpske te komunikacija i koordinacija između nadležnih institucija nije na zadovoljavajućem nivou", istakli su revizori dodajući da nadležne institucije u prethodnom periodu nisu dale adekvatan značaj sprovođenju pronatalitetnih mjera nefinansijskog karaktera.\nKoliko je situacija ozbiljna, možda najbolje govori podatak da u 2019. i 2020. godini nijedna jedinica lokalne samouprave nije imala pozitivan prirodni priraštaj.\nPosebno je zabrinjavajuće to da sve varijante projekcija budućeg demografskog razvoja prostora RS ukazuju na nastavak i pogoršanje nepovoljnih tendencija.\n"Stručnjaci iz oblasti demografije iskazuju bojazan da bez hitne reakcije donosilaca odluka, društva suočena sa dugotrajnom stopom ukupnog fertiliteta ispod 1,5 upadaju u zamku iz koje nema izlaza", naveli su revizori ističući da je dio mjera zbog strogih imovinskih cenzusa više u funkciji pružanja socijalne pomoći, nego pomoći porodici u troškovima roditeljstva u funkciji podsticanja rađanja.\nNatalitet Republika Srpska


LSV: MUP da oformi Odeljenja za borbu protiv nasilja u porodici za Vojvodinu | Autonomija\nLSV: MUP da oformi Odeljenja za borbu protiv nasilja u porodici za Vojvodinu\nOčito da dosadašnji način rada u prevenciji i suzbijanu nasilja u porodici nije doneo rezultate\nForum žena Lige socijaldemokrata Vojvodine (LSV) zatražio je danas, povodom 25. novembra, Međunarodnog dana borbe protiv nasilja nad ženama, da pri MUP-u Srbije bude formirano Odeljenje za borbu protiv nasilja u porodici za područje Vojvodine.\n“Nažalost, nivo nasilja koji je zabeležen u poslednjih godinu dana potvrđuje opravdanost našeg zahteva za osnivanje Odeljenja za borbu protiv nasilja. Očito da dosadašnji način rada u prevenciji i suzbijanu nasilja u porodici nije doneo rezultate”, ocenio je Forum žena LSV u saopštenju za javnost.\nPodsetili su da se sutra navršava godinu dana od kada su podneli inicijativu za uvođenje takvog odeljenja i dodali da im je ministar policije Nebojša Stefanović tada rekao da se u Upravi kriminalističke policije formira posebna linija rada koja će se baviti prevencijom i suzbijanjem nasilja u porodici.\nForum žena LSV je naveo da će od svih institucija u lokalnim samoupravama u Vojvodini koje se bave sprečavanjem nasilja nad ženama zatražiti da im dostave podatke o broju evidentiranih slučajeva nasilja, broju podnetih prijava, pokrenutih krivičnih postupaka, presuda.\n“Precizna statistika bi trebalo da olakša pronalazak konkretnog i održivog rešenja za ovaj značajan društveni problem”, piše u saopštenju.


NOVA VAROŠ: Na poligrafu zbog Jelićevih kola – Sandžak PRESS\nSaslušano više ljudi posle napada na predsjednika Skupštine opštine Nova Varoš. Iako se intenzivno istražuje pozadina slučaja, još niko nije uhapšen\nPRIPADNICI MUP u saradnji sa tužilaštvom intenzivno rade na otkrivanju lica koje je zapalilo automobil “pežo 208”, Nikole Jelića, predsednika Skupštine opštine Nova Varoš. Incident se dogodio u noći između utorka i srede, na parkingu ispred porodične kuće Jelića u Karađorđevoj ulici. Kako “Novosti” saznaju, nakon informacija koje su operativci MUP dobili, i uvida u snimke sa sigurnosnih kamera, policija je saslušala a potom i podvrgla poligrafu više osoba za koje se sumnja da bi mogle biti upletene u ovo krivično delo!\nOd izvora bliskih istrazi saznajemo da, zbog paljenja vozila, ipak još uvek niko nije lišen slobode. Kako ne bi remetio tok istrage Nikola Jelić, nije želeo da daje nove informacije za medije. Međutim, sa druge strane, građani sa nevericom komentarišu i prepričavaju ono što se desilo njihovom sugrađaninu.\nGradom podno Zlatara u sredu ujutru odjeknula je informacija da je predsedniku lokalnog parlamenta zapaljen automobil. U mirnoj varošici, žitelji nenaviknuti na takva dešavanja, sa zebnjom su komentarisali šta se desilo na parkingu ispred porodičnog doma Jelića. Ipak, smatraju da će policija pronaći počinioca i da sam Nikola može da pretpostavi ko bi to želeo da mu naudi.\n– Do sada smo o ovakvim dešavanjima gledali na televiziji i čitali u novinama. Nisam mogao ni da pretpostavim da se to u maloj sredini kakva je naša Nova Varoš, koju iz dana u dan napuštaju mladi, može dogoditi nešta slično – sa nevericom priča jedan od žitelja.\nU sredu, Nikola Jelić je izjavio za medije da je siguran da je požar podmetnut, verovatno iz političkih razloga. Kako je rekao, verovatno i zbog toga što je stekao neprijatelje kao direktor “Srbijašuma” za područje Prijepolja, Priboja i Nove Varoši.


RTS :: Odbojka (ž) - EP: Srbija - Finska\nRTS HD Odbojka (ž) - EP: Srbija - Finska\npetak, 23. avg 2019, 15:50\nOdbojkašice Srbije protiv Finske počinju odbranu titule evropskog prvaka iz Ankare uz prenos na RTS-u od 16.00 časova.\nNa kontinentalnom šampionatu prvi put će se za medalje boriti 24 reprezentacije. Cilj im je da skinu sa trona Srbiju, koja je osvojila prvo mesto pre dve godine u Azerbejdžanu i Gruziji. Međutim, naša selekcija je u Tursku došla posle osvojene vize za Tokio i kao aktuelni svetski šampion i olimpijski vicešampion, pa je normalno da ima najveće ambicije.\n- Puno je kvalitetnih timova koji će najbolje partije pružati baš protiv Srbije, jer je očekivano da najbolje igraš protiv prvakinja Evrope. Na nama je da se od početka trudimo da pobeđujemo i igramo dobro kako bi podizali formu i bili pravi već u osmini finala kad počinju eliminacije - rekao je Zoran Terzić, selektor Srbije.\nFormirane su četiri grupe sa po šest reprezentacija. Po 4 najbolje plasirane selekcije iz svake grupe igraće u osmini finala. Naša reprezentacija do sada je osvajala dve zlatne, jednu srebrnu i dve bronzane medalje.\nGrupa A - Ankara: Srbija, Turska, Bugarska, Francuska, Finska i Grčka\nGrupa B - Lođ: Poljska, Italija, Belgija, Ukrajina, Portugalija, Slovenija\nGrupa C - Budimpešta: Mađarska, Holandija, Hrvatska, Azerbejdžan, Rumunija, Estonija\nGrupa D - Bratislava: Slovačka, Rusija, Nemačka, Belorusija, Španija, Švajcarska.\nSa lica mesta iz Turske utakmice komentariše Predrag Milinković.


TotalCar.rs » BMW Serije 5 (2017) debituje sledeće godine u Parizu\n0 komentara 3281 pregleda\nNovi BMW Serije 5 trenutno je u finalnim fazama razvoja, a njegov globalni debi navodno će se održati na Salonu automobila u Parizu sledeće godine.\nBavarski proizvođač automobila će u Parizu predstaviti sedansku, dok će Touring i GT verzije biti pridružene liniji 2017. godine, verovatno u Ženevi ili Frankfurtu. Oba modela u prodaju na evropskom i tržištu Ujedinjenog Kraljevstva ulaze početkom 2017. godine.\nTehnički detalji o ovom modelu relativno su poznati, a u najvažnije karakteristike spada dizajn inspirisan Serijom 7, CLAR platforma u osnovi koja će za oko 100 kg biti lakša u odnosu na platformu aktuelnog modela i sa njim slična unutrašnjost, sa svim prednostima i pogodnostima koje sa sobom donosi flaghip model.\nIako još uvek nije zvanično potvrđeno, veruje se da ovaj model kao osnovnu pogonsku jedinicu ima 1.5-litarski trocilindarski benzinski motor, mada to treba uzeti sa rezervom. U rangu motora naći će se i 3.0-litarski quad-turbo dizel sa 408 KS i 750 Nm obrtnog momenta u M550xd varijanti.\nNa vrhu ranga će se, očekivano, naći M5, sa retjuniranim 4.4-litarskim V8 twin-turbo benzinskim motorom koji dostavlja 626 KS i opcionim xDrive sistemom.\nFoto: Render by RM Design


Otvaranje novog Cineplexx bioskopa 9. apila | CityMagazine\nKULTURA · film/TV · U VAZDUHU · promo\nDugoočekivano otvaranje najmodernijeg bioskopa Cineplexx u Ušće Shopping centru zakazano je za sredu, 09. april. Više od 400 radnika provelo je ukupno 1.111 radnih sati na gradilištu u Ušće Shopping centru, kako bi omogućili ljubiteljima filmova da uživaju u holivudskim blokbasterima u najsavremenijem bioskopu u regionu.\nNajnoviji bioskop Cineplexx će imati ukupno 11 digitalizovanih sala opremljenih vrhunskom, RealD 3D tehnologijom i imaće mogućnost da ugosti ukupno 2.137 gostiju u istom trenutku. Pored udobnih, crvenih bioskopskih sedišta, posetioci će imati priliku da film pogledaju u posebno dizajniranim, VIP kožnim foteljama, smeštenim u najboljem delu dvorane, dok će zaljubljeni parovi moći da odaberu Cineplexx ljubavna sedišta za dvoje.\nLista zemalja odakle je naručena oprema za bioskop dostiže par stranica, među kojima najviše prednjače države Evrope (Belgija, Francuska, Nemačka i Poljska), dok su mašine za kokice stigle pravo iz Sjedinjenih Američkih Država. U čast velikih filmskih naslova, koji su obeležili istoriju sedme umetnosti, u Cineplexxu će biti postavljene posebne slike sa kultnim filmskim likovima –Džejms Bond, Džejk i Najtiri iz Avatara, Džoker Hita Ledžera, čuveni Terminator, Dart Vejder i fenomenalni Malci iz filma „Grozan ja“. Za potrebu izrade svih pet likova bilo je neophodno da se probuši više od 35 miliona mikro rupa kroz koje prolaze snopovi pink svetlosti.\nPrimer slike Terminatora u bioskopu u Gracu\nNova oprema sadrži memorijske banke za skladištenje filmova visoke rezolucije koji do sada nisu bili prisutni na našem tržištu, sa mogućnošću reprodukovanja širokog spektra boja koji dostiže do 32 miliona jednostavnim mešanjem tri osnovne boje – crvene, zelene i plave (RGB).\nKako bi se kroz sve sale sproveo zvuk, upotrebljeno je preko 20 km kablova, čime bismo mogli da pređemo put od Ruzveltove ulice do Jurija Gagarina i to dva puta!\n„Nakon rada na izgradnji 36 multipleksa i šest tradicionalih bioskopa, velika čast i zadovoljstvo raditi na projektu koji ima veliki značaj za Beograd i region, jer će posetioci bioskopa Cineplexx Ušće Shopping center moći da uživaju u potpuno novom, najsavremenijem bioskopu“, izjavio je Majkl Retenbaher, tehnički direktor kompanije Cineplexx.\nRadovi na novom Cineplexx bioskopu su u toku\nPored fenomenalnog RealD 3D sistema, svi projektori će imati mogućnost reprodukcije do 60 HFR, što samim tim znači da će se na velikom platnu, u samo jednoj sekundi, smeniti ukupno 60 slika u jednoj šezdesetini minuta. U šest bioskopskih dvorana projektori će prikazivati filmove u 4K rezoluciji, gde će 4.096 piksela u dužini i 2.160 u širini četvorostruko bolje dočarati kvalitet slike na platnu. Svaki piksel se na veliko platno prenosi uz pomoć minijaturnih, digitalnih ogledalaca, proizvedenih od silikona, nalik memorijskim čipova u računaru. Barco 32B 4K projektori u sebi ima oko 8,8 miliona mikro ogledala koji u jednoj sekundi naprave do 5.000 pokreta, čime reflektuju svetlost i sliku na bioskopsko platno.\nPravo iz Francuske je pristiglo ukupno 887 m2srebnog bioskopskog platna, koja se postavljaju na sferične ekrane, kako bi se postigla jednaka gledljivost slike iz svih mesta u sali.\nRadi postizanja savršene akustične atmosfere u dvorani, svi zidovi su obloženi sa preko 8.000 m specijalnog profila u obliku slova C, popunjenih sa vunom, čime se uz 210 surround zvučnika i 70 Crown pojačala gledalac u potpunosti unosi u radnju filma.\nCineplexx Ušće Shopping center ima ambiciju i želju da postane sinonim za pravi bioskopski doživljaj i da domaćoj publici pruži komfor, kvalitet projekcije, zabavu i jedinstveno iskustvo u gledanju filma, kako dolikuje regionalnom lideru.\nRadical Democracy: European Video Challenge 2014 cineplexx


GM Efesa: Larkin i Micić žele u NBA i mi tu ne možemo ništa\nKošarka Autor:Marko Vlahović05. jun. 202109:27\nIzvor: Patrick Albertini/Euroleague Basketball via Getty Images\nGeneralni menadžer Anadolu Efesa Alper Jilmaz je rekao da je taj klub nemoćan u slučaju da Vasilije Micić i Šejn Larkin požele da odu u najjaču ligu sveta. Ipak poručio je da želi da obojica ostanu u Efesu.\nPosle tri godine Efes je konačno uspeo da realizuje svoj san i da osvoji Evroligu. U tome su najviše pomogli Šejn Larkin i Vasilije Micić koji su u ekipi Ergina Atamana bili ključ za stvaranje tako velikog uspeha. Ipak deluje da je posle još uvek aktuelne sezone kraj puta. Njih dvojica su prvi koji će otići i probađe da nađu ugovor u NBA ligi.\n„Želim da ostanu. Ali na kraju, u okruženju gde odlazak u NBA postaje lak, ne znam kako da sprečimo tako uspešne igrače da ne odu. Imaju želju da igraju u NBA, i zaslužuju to. Ne znam da li će ići ako dobiju dobru ponudu, ali znam da su srećni u našem klubu. Ništa ne mogu da uradim ako zaista žele u NBA, ali mislim da su nam ovi igrači toliko pomogli da mi treba njima da pomognemo da ostvare svoje snove„, kazao je generalni menadžer Efesa Alper Jilmaz.\nOn je dodao da je veliki izazov kako nadoknaditi odlazak Micića i Larkina, ali da će se Efes potruditi da to izvede.